Međunarodna zajednica u BiH "zavrće ruke" političarima iz RS-a?\nNakon još jednog bojkota\nMeđunarodna zajednica u BiH “zavrće ruke” političarima iz RS-a?\nIndikativni sastanci SNSD-ovaca kod Kavalec i Sattlera. Krnji kolegij održan bez obavještenja javnosti. Odjednom nije bitna ni smjena Sifeta Podžića\nNa stranici Parlamenta BiH objavljena je informacija o tome da je sjednica Kolegija Predstavničkog doma zakazana za 12. oktobar (dakle jučer) u 12 sati. Na web stranici državnog parlamenta, pak, do pisanja ovog teksta nije objavljena informacija o tome da li je ta sjednica uopće održana ili nije. Također, ni mediji o tome nisu obavješteni putem saopćenja za javnost.\nKolegij, kojeg je sazvao predsjedavajući Predstavničkog doma Denis Zvizdić, kako je potvrđeno medijima, jučer je odlučio da sjednicu održi 26. oktobra. Odlučili su to Zvizdić i zamjenica predsjedavajućeg Borjana Krišto (HDZ) bez prisustva drugog zamjenika Nebojše Radmanovića (SNSD) koji je kao i prošli put bojkotovao sjednicu Kolegija ovog doma i time ponovo dao svoj doprinos trajućoj blokadi institucija u režiji Milorada Dodika i zvaničnika iz RS-a.\nSamo nekoliko sati kasnije, Radmanović se pojavio na raportu kod šefa Delegacije EU i specijalnog predstavnika EU u BiH Johanna Sattlera. Sattler je kratko javnost obavijestio da je s Radmanovićem razgovarao o poduzimanju potrebnih koraka kako bi se prevazišla aktuelna politička kriza i kako bi se nastavilo sa toliko potrebnim reformama, a koje zahtjevaju funkcionisanje institucija.\nNešto prije toga, šefica Misije OSCE-a Kathleen Kavalec održala je sastanak sa Radmanovićevim stranačkim kolegama Snježanom Novaković – Bursać i Sredojem Novićem, također, državnim parlamentarcima koji bojkotuju sjednice Parlamenta kao i Interresorne radne grupe za izmjene izbornog zakonodavstva.\nKako su naveli iz OSCE-a, Kavalec je na tom sastanku insistirala da se nastavi rad na izbornoj reformi kako bi se postigao napredak u izbornom integritetu.\nIz više izvora nan je potvrđeno da je međunarodna zajednica (po ko zna koji put) odlučila da stvar uzme u svoje ruke kako bi se prekinula blokada državnih institucija, a o čemu svjedoče i pomenuti sastanci.\nPodsjetimo, politički predstavnici iz RS-a bojkotuju rad državnih institucija od kraja jula, kada je bivši visoki predstavnik u BIH Valentin Incko, nametnuo izmjene Krivičnog zakona BiH kojim se uz ostalo zabranjuje negiranja genocida u BiH, a na osnovu odluke Skupštine RS, koja je usvojila je 30. jula, po hitnom postupku zakon o neprimjenjivanju odluke visokog predstavnika u Bosni i Hercegovini.\nZanimljivo je da u predloženom dnevnom redu Kolegija predstavničkog dom nema odluke predsjedavajućeg Vijeća ministara Zorana Tegeltije (SNSD) o smjeni ministra odbrane BiH Sifeta Podžića (DF). Tegeltija je, podjsetimo, 5. oktobra donio navedenu odluku zbog odgađanja vojne vježbe Oružanih snaga BiH i Vojske Srbije. Zakon o Vijeću ministara BiH nalaže da predsjedavajući Predstavničkog doma BiH, od momenta kada zahtjev o smjeni stigne u parlament, ima rok od 15 dana da sazove sjednicu s obaveznom tačkom dnevnog reda. To bi značilo da bi se navedena sjednica trebala održati najkasnije 20. oktobra.\nNo, to se po svemu sudeći neće desiti, jer se Kolegij ponovo sastaje tek 26. oktobra. Da je jučer bio na sjednici Radmanović bi imao priliku da ovu odluku nominira za dnevni red sjednice Predstavničkog doma u terminu te da se ona održi u terminu do 20. oktobra. No, očito da SNSD-u, ionako politikanska odluka Tegeltije, u ovom momentu nije bitna, a samim time ni smjena Podžića.\n#izdvojeno#snsd#scc#međunarodna zajednica#u fokusu\nBiH od EU 94 puta dobila ocjenu “no progress”, pravosuđe najslabija karika\nBorrell: EU nije potpuna bez zapadnog Balkana\nVlasnici firme „KM Trade“ Nihad Mašić i Kadrija Kolić nisu htjeli razgovarati sa novinarima CIN-a. „Ja sam advokat, ne bavim se tim...\nZvanični podaci CIK-a\nSve veće stranke kršile su Zakon o finansiranju političkih stranka. Izdvojili smo i nalaze o NiP-u, SDP-u, Našoj stranci, SDS-u


Hamenei podržao Revolucionarnu gardu posle protesta zbog obaranja aviona\nIranski vrhovni vođa ajatola Ali Hamenei obraća se Irancima tokom molitvi petkom, Teheran, 17. januar 2020.\nIranski vrhovni vođa ajatola Ali Hamenei podržao je u petak Revolucionarnu gardu, čije je priznanje da je greškom oborila ukrajinski avion dovelo do višednevnih uličnih protesta.\nU prvoj propovedi tokom molitvi petkom, od 2012. godine, Hamenei je vernicima rekao da bi elitna garda mogla da se bori van granica Irana nakon što je u američkom vazdušnom napadu ubijen general Kasem Sulejmani.\nHamenei je takođe optužio predsednika Donalda Trampa da je "klovn" koji se samo pretvara da podržava Irance, ali da će zabiti "zatrovani nož" u njihova leđa.\n"Pretnje Irana samo će dodatno izolovati tu zemlju", rekao je Brajan Huk, specijalni izaslanik za Iran u američkom Stejt departmentu, u odgovoru na Hameneijevo obraćanje.\nHuk je novinarima rekao i da Sjedinjene Države uvode sankcije protiv jednog iranskog generala.\nIran je na Sulejmanijevo ubistvo odgovorio raketnim napadima na američke snage u Iraku, u kojima nije bilo žrtava. Hamenei je istakao da je tim napadom "zadat udarac imidžu Amerike kao supersile". Stvarna kazna, kako je naglasio iranski vrhovni vođa, bila bi da se Amerikanci nateraju na povlačenje sa Bliskog istoka.\nDok se iranska Revolucionarna garda pripremala za američki kontranapad, do kojeg nije došlo, greškom je oborila ukrajinski avion ubrzo nakon njegovog poletanja sa aerodroma u Teheranu.\nU rušenju aviona poginulo je svih 176 putnika i članova posade. Iranske vlasti su tri dana sakrivale svoju ulogu u tragediji i tvrdile da je avion pao zbog mehaničkih probema. Posle međunardnog pritiska, Teheran je priznao da je oborio avion, posle čega su izbili višednevni protesti.\nHamenei je ocenio da je obaranje aviona "gorka nesreća" koja je rastužila Iran, ali i usrećila njegove neprijatelje. Rekao je da su iranski neprijatelji upotrebili pad aviona da dovedu u pitanje Islamsku republiku, Revolucionarnu gardu i oružane snage.\nOštro je kritikovao i Britaniju, Francusku i Nemačku, koje su ove nedelje pokrenule mehanizam medijacije, predviđen nuklearnim sporazumom iz 2015. godine, da bi izvršile prisak na Teheran da poštuje njegove odredbe. Hamenei je te zemlje nazvao slugama Amerike, ali i najavio da je Iran spreman da pregovara ali ne sa Sjedinjenim Državama.\nHameneijevu propoved pratile su hiljade ljudi, koje su povremeno prekidale govor uzvicima "smrt Americi".\nProtesti zbog obaranja aviona u Iranu, Tramp ih podržao tvitom na persijskom\nTenzije između Irana i SAD zaoštrene su posle odluke predsednika Trampa da se povuče iz nuklearnog sporazuma sa Teheranom. Vašington je od tada uveo oštre sankcije Iranu, što je dovelo do ekonomske krize u toj zemlji i sporadičnih protesta.\nPosle Sulejmanijevog ubistva, Iran je saopštio da neće poštovati ograničenja iz nuklearnog sporazuma, zbog čega su evropske zemlje pokrenule mehanizam medijacije koji bi mogao da dovede do uvođenja dodatnih sankcija Teheranu.\n11 vojnika SAD u bolnicama nakon prošlonedeljog iranskog napada u Iraku\nHapšenja u Iranu zbog obaranja aviona, nastavljaju se i protesti\nKritike i pohvale na račun Trampovog poziva Teheranu da novinarima omogući da rade\nEU reafirmiše sporazum sa Iranom, upozorava protiv konflikta u regionu\nBorba Kongresa i Bele kuće - ko ima pravo da proglasi rat?\nSAD uvele nove sankcije Iranu zbog raketnih napada\nIran priznao da je greškom oborio avion, Ukrajina i Kanada traže pravdu za stradale\nPredstavnički dom usvojio rezoluciju o Trampovim ratnim ovlašćenjima\nViše od 50 poginulih u stampedu na sahrani Sulejmanija\nMože li tržište nafte trajno da se poremeti zbog sukoba SAD i Irana?\nEvropljani i NATO pozivaju SAD i Iran na uzdržanost\nTramp: Napašćemo 52 iranske mete, ako Iran napadne Amerikance\nTramp naredio napad u Bagdadu - ubijen iranski vojni komandant\nKo je bio general Kasem Sulejmani?


Srbija preuzima najmanje firmi - Biznis i Finansije\nHome\tVestiBiznis & Finansije\tSrbija preuzima najmanje firmi\nSrbija preuzima najmanje firmi\nby bifadmin 26. septembra 2011.\nU regionu centralnoistočne Evrope (CIE) srpske kompanije su prošle godine bile najneaktivnije u preuzimanju drugih firmi, dok su u poslednjih deset godina po istom osnovu zauzele prvo mesto u ovom regionu, pokazuje najnovija studija “Spajanja i preuzimanja u CIE“ koju objavljuje konsultantska kuća Roland Berger.\nSrbija je prošle godine imala svega dve akvizije ukupne vrednosti 5,5 miliona evra. Hrvatska je istovremeno bila najaktivnija sa čak 15 akvizicija ukupne vrednosti 403 miliona evra. Na trećem mestu se našla Bugarska sa pet akvizicija, a čija je ukupna vrednost bila 20 puta veća od preuzimanja srpskih kompanija.\nU proteklih 10 godina međutim Srbija je uz Sloveniju bila najaktivniji preuzimač – “Telenor” je 2006. kupio “Mobi63”, iste godine su se spojili i “Merkator” i „Rodić“, a godinu dana kasnije je “Telekom Srbija” preuzeo “Telekom Srpske”.\nNajatraktivniji sektori za spajanja i preuzimanja prošle godine bili su mediji i industrija zabave, te sektor robe široke potrošnje, dok su telekomunikacijski i finansijski sektor izgubili nekadašnji dominantni položaj.


PRONAĐEN GEN KOJI JE KRIV ZA STARENJE\nGrupa slovenačkih naučnika, sa Kliničkog instituta za medicinsku genetiku u Ljubljani, u saradnji sa još 12 istraživača iz drugih država, otkrila je ljudski gen koji izaziva progeriju ili sindrom ubrzanog starenja, vrlo redak poremećaj koji se javlja kod tek rođene\nBrzo hodanje odličan je način rekreacije za sredovečne i starije ljude, kažu lekari. Za početak bi bilo dobro da hodate oko kilometar i po brzinom koja vam najviše prija uz umereno disanje, i to bar tri puta nedeljno. Kada s\nKADA BACIŠ LOPTU SA PORUKOM U MORE…\nHajli Robins iz Ešlanda u američkoj državi Kentaki pre šest godina bacila je u okean lopticu za bejzbol sa porukom u nadi da će pronaći muškarca svog života. I konačno, nedavno je dobila poruku koju je sve vreme čekala. Na\nPREMIJERA PREDSTAVE „ŠTA DALJE?“\nPredstava „Šta dalje?“ premijerno će biti izvedena u petak, 24. novembra na Velikoj sceni Kulturnog centra Novog Sada. Predstava je nastala kao proizvod radionica sa učenicima iz novosadskih srednjih škola, na temu „Šta raditi nakon srednje škole“…da li studirati, otići\nPROMOCIJA KNJIGE „POPIS ZBIRKE CRTEŽA GALERIJE MATICE SRPSKE“\nU petak, 24. novembra 2017. godine u 19.00 sati u Galeriji Matice srpske, Trg galerija 1, održaće se promocija knjige Popis zbirke crteža Galerije Matice srpske. Na promociji knjige će govoriti dr Tijana Palkovljević Bugarski, upravnica Galerije Matice srpske, prof.\nKREATIVNE RADIONICE U GALERIJI MATICE SRPSKE\nNE MORAŠ DA BUDEŠ CAR DA BI BIO PONOSAN 25. novembar 2017. godine od 11.00 do 12.30 sati Kreativne radionice u okviru edukativnog programa za decu Umetnički vremeplov. Ličnosti i događaji na umetničkim delima Galerije Matice srpske su osmišljene sa\nŠTA SVE RAZUME ŠESTOMESEČNA BEBA\nDosad su naučnici verovali da deca počinju da razumeju reči koje im upućuju roditelji tek oko prve godine života, ali novo istraživanje pokazalo je da se to događa već sa šest meseci. Da bi testirali veštinu razumevanja reči kod grupe\nSELO DAJE PARE DA BI DOŠLI I ŽIVELI U NjEMU\nIseljavanje iz manjih u veće sredine nije samo problem Srbije. Muke imaju i Švajcarci. Stanovnici švajcarskog sela Albinena, u kantonu Valai, za desetak dana će odlučiti o novoj politici kojom će strancima spremnim da dođu živeti bar deset godina u


Počela gradnja prve pruge u Srbiji Beograd-Niš – Veliki Park\nPočela gradnja prve pruge u Srbiji Beograd-Niš\nInkvizicija je 1633 godine primorala italijanskog fizičara i astronoma, Galilea Galileja, da se odrekne svojih učenja i proglasi ih za zablude. Neposredni povod za to bilo je godinu dana ranije objavljeno Galileovo delo u kojem je pokušao da svojim pronalascima potkrepi i dokaže preimućstva Kopernikovog nad Ptolomejevim sistemom.\nKnez Milan Obrenović je 1881 godine srebrnim budakom obeležio početak gradnje pruge Beograd-Niš, prve u Srbiji, a prvi putnički voz ka Nišu krenuo je s beogradske železničke stanice 3. septembra 1884.\nRođen je 1905 godine Žan Pol Sartr, francuski filozof i književnik, najizrazitiji predstvanik i vođa francuskog egzistencijalizma. Najvažnija dela filozofskog karaktera: „Imaginarno“, „Biće i ništavilo“, „Egzistencijalizam je humanizam“ i dr, romani: „Mučnina“, „Putevi slobode“, drame: „Prljave ruke“, „Nesahranjeni mrtvaci“… Nobelovu nagradu za književnost 1964. godine odbio je da primi.\nTiny Broadwick je 1913 godine postala prva žena koja je skočila padobranom iz aviona.\nJapanske snage na Okinavi (malom ostrvu između Istočnog kineskog mora i Tihog okeana) predale su se 1945 godine SAD-u. Ovo ostrvo je od aprila do juna 1945. bilo poprište borbi između Japana i SAD-a. Kasnije je postalo glavna američka vojno-pomorska i vazduhoplovna baza na Dalekom istoku koju je američka vojska koristila u korejskom ratu (1950-1953).\nCategories:\tDruštvo, Srbija, Svet, Vesti\t/ No Responses / by Milan 21 јуна, 2021


Presude Mladiću, Stanišiću i Simatoviću do kraja 2020.\nIzvor: Radio Televizija Vojvodine, 11.Dec.2019, 04:18\nTakođe, do kraja naredne godine očekuje se i izricanje presude u ponovoljenom suđenju Jovici Stanišiću i Franku Simatoviću, rekao je Ađijus predstavljajući šestomesečni izveštaj u Savetu bezbednosti UN u Njujorku, navodi se u saopštenju Mehanizma.\nNa istoj sednici, >> Pročitaj celu vest na sajtu Radio Televizija Vojvodine << pomoćnik ministra pravde Čedomir Backović apelovao je na članove SB UN da se aktivno angažuju na rešavanju otvorenih pitanja u radu Mehanizma za krivične sudove u Hagu, čiji je mandat na isteku.\nOn je rekao da su mnoga pitanja i sugestije Srbije do sada ostale bez odgovora i posebno ukazao na bojazan Srbije zbog tendencija da se izmeni decenijska praksa ublažavanja kazni i prevremenog puštanja na slobodu.\nGlavni tužilac Mehanizma za međunarodne krivične sudove u Hagu Serž Bramerc je govoreći o zemljama bivše Jugoslavije na sednici Saveta bezbednosti UN, rekao da je širom Balkana prisutno negiranje zločina i veličanje ratnih zločinaca.\nRadio Televizija Vojvodine: Srbija prihvata međunarodni nadzor za haške osuđenike ako robijaju u Srbiji\n"Negiranje zločina i glorifikacija osuđenih ratnih zločinaca se nastavlja na prostoru bivše Jugoslavije i to stanje se pogoršava", izjavio je glavni tužilac Mehanizma za krivične sudove u Hagu (MMKS), naslednika Tribunala u Hagu, Serž Bramerc predstavljajući svoj redovni šestomesečni izveštaj...


Sove privlače turiste u Kikindu - News - Turistički svet\nSove privlače turiste u Kikindu\nSove ušare donose dolare, evre, jene i ostale valute u Kikindu, uništavaju glodare, a indirektno proizvode čak i mleko, izračunali su u Društvu za zaštitu i proučavanje ptica Srbije. Ove ptice dovode mnogobrojne turiste u grad koji je njihova prestonica i najveće urbano zimovalište na svetu. Osim toga, višestruko su korisne za poljoprivredu, jer jedna porodica sova utina godišnje pojede čak do 8.000 glodara.\n- Ako svaki glodar pojede oko dva kilograma stočne hrane, znači da jedna porodica sova sačuva oko 16 tona te hrane jednom zemljoradniku. Ta količina je dovoljna da se othrane dve visokomlečne krave koje bi dale najmanje 10.000 litara mleka. Kad se to pretvori u novac, znači da prosečna porodica sova zarađuje oko 700 evra mesečno, što je na nivou prosečne zarade u Srbiji - izračunao je ornitolog Milan Ružić, iz Društva za zaštitu i proučavanje ptica Srbije.\nRužić je u ponedeljak sa kolegama i kikindskim đacima u centru Kikinde u krošnjama drveća izbrojao oko 180 sova ušara, što je više nego prošle godine. Pretpostavlja da bi ih bilo i više da je vreme hladnije.\n- Korist od sova još je veća, jer ne koristimo otrove da uništimo glodare, radnu snagu i vreme za taj posao. Sove nam, dakle, daju jednu veliku ekosistemsku uslugu, jer za ljude rade veoma korisne stvari koje imaju konkretnu novčanu vrednost. Zato ljudi ne treba da ih diraju, teraju ili uništavaju, već treba da im omogućimo da sačuvaju prostor na kojem borave, da ih bude sve više, da budu što srećnije, zdravije i da živimo u harmoniji sa njima - poručio je Ružić.\nKikinđani su još pre nekoliko godina shvatili da su one korisne, pa su gradskom odlukom zabranili njihovo uznemiravanje, seču i orezivanja stabala na kojima se gnezde od septembra do aprila. Kazne za fizička i pravna lica su od 2.500 do 250.000 dinara.\n- U Vojvodini više nema incidenata zbog uništavanja ili teranja sova, kao što je nekada bilo u Donjem Tovarniku ili Srbobranu. One su strogo zaštićena vrsta i svest ljudi se promenila. Kikinda prednjači u zaštiti i promociji - ističe Milan Ružić.


1 ICCPS: Kontroling - instrument postizanja ciljeva - Kontroling Kognosko\nKako uvesti kontroling u javni sektor i kakva su iskustva članica EU koje se već dvadeset godina koriste tim instrumentom, kao što je Austrija? Hrvatska je pokrenula reformu javne uprave radi jačanja administrativnih kapaciteta, no kvaliteta upravljanja i dalje je loša. Gdje je bit problema? – Nije problem samo u stručnom znanju nego u upravljačkom kadru unutar javne uprave koji bi trebao operacionalizirati političke ciljeve. Za provedbu reformi nužna je i politička volja.\nS jedne strane postoji obaveza Republike Hrvatske da modernizira javnu upravu i to ne samo radi racionalizacije troškova, nego u prvom redu radi povećanja učinkovitosti te da učini poslovanje javnih poduzeća transparentnim i tržišno prihvatljivim kako bi mogla služiti i kao pokretači ekonomskog rasta.\nSa druge pak strane za je očekivati da će EK pojačati svoj monitoring pri ostvarenju ovih ciljeva i obaveza…\nApply for 1 ICCPS: Kontroling - instrument postizanja ciljeva\nPrijavite se na 1 ICCPS: Kontroling - instrument postizanja ciljeva


Vučić: Srbija na dobrom putu – Studio B\nVučić: Srbija na dobrom putu\nVučić: Srbija na dobrom putu Tanjug, Beta\nObjavljeno: 04.02.2018. 12:53 Izmenjeno: 05.02.2018. 12:40\nPredsednik Aleksandar Vučić rekao da je Srbija danas na dobrom putu, te da se nakon 15 godina propadanja i traženja sebe vratila na pravi kolosek. „I to teškim merama, ali zato i dalje mora da se radi“.\nPredsednik SNS-a Aleksandar Vučić, doktor Zoran Radojičić, prvi na listi „Aleksandar Vučić – Zato što volimo Beograd!“ i Irena Vujović, kandidat za odbornika u Skupštini grada Beograda, govorili su na mitingu Srpske napredne stranke u Sportskoj hali FMP u Železniku.\nVučić se posebno zahvalio penzionerima: „Uspeli smo, i zato jedno veliko hvala penzionerima koji su izneli najveći teret i razumeli šta smo radili i šta je to za budućnost zemlje“, rekao je Vučić.\nI danas, dodao je, penzioneri više ne strahuju, jer znaju da će i ove godine ali i narednih imati sve veće penzije i živeće sve bolje.\n„Naša je zemlja na vetrometini različitih interesa, ali neću da kukam zbog toga, jer nas je odgovor na sve to čvrst stav da Srbiju vodimo ka EU, ali da nećemo da uvodimo sankcije Rusiji“, poručio je.\nDanas Srbija uživa poštovanje: „Kad Srbija nešto kaže danas, svi znaju da Srbija to i misli i da Srbija to i provodi“, rekao je Vučić.\nNe bojimo se kibicera\nJači je onaj koji radi od onog koji ništa ne radi, nego samo sa strane posmatra, kibicuje i dobacuje, poručio je predsednik Srbije i lider Srpske napredne stranke Aleksandar Vučić.\n„Nismo se uplašili, ne bojimo se kibicera“, rekao je Vučić, osvćući se na opaske političkih protivnika da „neće smeti Vučić da raspiše samo beogradske izbore“, i pozvao građane Beograda da podrže listu ljudi koji su, kaže, pokazali hrabrost i istrajnost u borbi za pristojan, moderan i uspešan Beograd.\n„Zato ćemo da ih pobedimo“, rekao je.\nOn se izvinio partijskim kolegama i pristalicama što neće moći mnogo da pomaže u kampanji liste na „beogradskim izborima“, jer, kako je rekao „imaćemo mnogo važnih poseta, mnogo bitnih gostiju će doći u Beograd, mnogo ćemo imati poseta u inostranstvu“.\nIdemo u projekat izgradnje metroa u Beogradu\nPredsednik Srpske napredne stranke i Srbije Aleksandar Vučić najavio je danas pokretanje projekta izgradnje metroa u Beogradu.\n„Naš životni cilj je izgradnja metroa, da završimo Beograd na vodi, da svaki deo Beograda ima vodovod, kanalizaciju, ambulantu, apoteku. Sve ono što smo sanjali 40-50 godina, polako ali sigurno ćemo da ostvarujemo“, kazao je Vučić na predizbornom skupu kandidata liste „Aleksandar Vučić Zato što volimo Beograd“ za odbornike Skupštine grada.\nVučić je kazao da je vlast u prethodne četiri godine grešila ali i da je za razliku od drugih, radila i gradila svakog dana za, kako je rekao, „budućnost naše dece“.\n„Kada su Djilas i Šapić vodili Beograd obaveze grada iznosile su 1,2 milijarde evra a danas su manje za 520 miliona, za toliko su manje zaduženi gradjani Beograda“, kazao je Vučić pred punim tribinama Sportskog centra Banjica dok su mu okupljeni uzvikivali „Aco Srbine“.\nLider naprednjaka ocenio je da su kandidati za odbornike sa liste „Aleksandar Vučić Zato što volimo Beograd“ najbolji u oblastima kojima se bave.\n„Mnogo je nestranačkih ličnosti na našoj listi, oni su sa nama ne zato što vole vlast već zato što vole svoju zemlju i Beograd, zato što znaju da naše reči nisu prazna obećanja“, kazao je Vučić i izrazio posebnu zahvalnost penzionerima najavljujući nova povećanja penzija i plata u 2018. godini.\nOn je optužio opozicione stranke iz bivše vlasti da su kandidovale liste za izbore 4. marta „ne zato što vole Beograd, već zato što vole kasu Beograda“.\n„Naš posao je da radimo za budućnost a oni neka ostanu u prošlosti. Ne damo im naše pare. Neka oni sanjaju da će pobediti a od vas očekujem da im 4. marta kažete gde im je mesto pa da ih pobedimo još jednom, ubedljivije nego na prošlim izborima“, kazao je Vučić okupljenim gradjanima.\nRadojičić: Centralno mesto Beograđani, ostvarićemo ciljeve\nPrvi na listi izborne liste „Aleksandar Vučić – Zato što volimo Beograd“ Zoran Radojičić izjavio da u viziji kojom se vode i koju će ostvariti centralno mesto imaju Beograđani i poručio da će svaki građanin glavnog grada Srbije imati isti kvalitet života bez obzira u kojem delu grada živeo. Radojičić je na predizbornoj konvenciji u Železniku rekao da imaju tim koji je sposoban i posvećen tome, te da će se transparentno, posvećeno i iskreno boriti da se sve planirano i ostvari, a to je „Beograd budućnosti u kojem će želeti da žive i ostanu naša deca i Beograd metropola na svetskom i evropskom nivou“.\nOn je istakao mnogo projakata koji se već rade kao što je Beograd na vodi, ali i najavio i nove, Tiršovu 2, za koju je Vlada Srbije odvojila 52 miliona evra, ali i metro za koji je rekao da će promeniti i filozofiju i fizionomiju grada.\nPonovio je da imaju tim profesionalaca, ljudi koji su postigli uspehe u poslovima kojima se bave.\nSvi naši projekti ne znače ukoliko u centru naših razmišljanja nije čovek, rekao je Radojičić i pozvao građane da iznesu svoje ideje, predloge, razmišljanja i da svi zajedno mogu da kažu da je ono što je planirano i urađeno.\n„Ponosni smo na Beograd na vodi i na 20 hiljada novih radnih mesta za Beograđane, a sve to zahvaljujući vama i građanima čitavog Beograda“, rekla je Irena Vujović, funkcionerka SNS i predsednica opštine Savski venac.\nPosebno je zhvalila predsedniku Srbije koji ih je, kako je rekla, naučio da samo vrednim i poštenim radom dolaze rezultati.\n„Beograd je grad velikog potencijala i zato na čelu treba da budu isti takvi ljudi, a mi iz SNS imamo takav tim, jer znamo sta znaci snaga tima“, rekla je Vujović te zamolila pristalice da u naredne godine budu deo tog tima.\n„Da učinimo Beograd još lepšim. Molim mlade ljude posebno da se uključe jer samo s njima možemo da dođemo do rezultata. Danas je snaga Beograda ovde, mi možemo sve zato što volimo Beograd“, poručila je.\nKandidat za odbornika Živorad Nikolić – Žika Šarenica, rekao je da je Beograd za mlade ljude otvorio neslućene mogućnosti, a da je IT tehnologa nešto na cemu se temelji razvoj grada.\n“Želim da podržim mlade ljude, da Beograd stavimo na listu IT centara”, poručio je on.\nDodao je da niko ne može da ostvari rezultate ako “solira”, te da je to bio jedan od motiva zbog kojih je prihvatio da bude na listi SNS, jer je, kaže, prepoznao da su to ljude koji znaju šta hoće, odrede cilj i “onda daju gas”.\nZa predsednika Aleksandra Vučića rekao je da je čovek neizmerne energije i zahvalio mu na putevima i autoputevima koji su urađeni širom Srbije u prethodnom periodu i zbog kojih se danas iz jednog u drugi kraj zemlje stiže brže i jednostavnije.\nOn je to, kaže, primetio snimajući svoju Šarenicu širom Srbije.\n“Da se nađemo 4. marta na biralištima i izaberemo najboljeg, da se tu nađu mladi da potrče trku sa nama. A voleo bih da nas mladi i ubrzaju i prestignu, jer to je suština života”, zaključio je Nikolić.


Zagađenost vodenih površina najveći ekološki problem u Srbiji - pokazali odgovori nedeljne ankete | Agromedia\nZagađenost vodenih površina najveći ekološki problem u Srbiji – pokazali odgovori nedeljne ankete\nPočetna » Rezultati anketa » Zagađenost vodenih površina najveći ekološki problem u Srbiji – pokazali odgovori nedeljne ankete\nPočetkom juna obeležen je još jedan Svetski dan zaštite životne sredine. Tom prilikom na našem portalu bilo je više reči o divljim deponijama kao jednom od primarnih problema u Srbiji.\nIz razgovora sa profesorom Bojanom Batinićem sa Fakulteta tehničkih nauka u Novom Sadu saznali smo da ove deponije najčešće nastaju iz razloga što građanima određenog područja nije organizovano sakupljanje otpada, ili su pojedina naselja nepristupačna ili predaleko locirana za redovne aktivnosti javnog komunalnog preduzeća.\nPojedini deo stanovništva iz neznanja, ili želje da ne plati komunalnom preduzeću ili nekog drugog razloga odloži otpad na neku lokaciju, koja vremenom postane divlja deponija.\nOvakvih deponija je 2011. bilo blizu 4.000, što ukazuje da je ovo zaista jedna od tema na koju bi trebalo obratiti pažnju.\nDivlje deponije samo jedan od važnih ekoloških problema\nIpak, ovo nije jedini ekološki problem koji postoji u Srbiji. Rešili smo da istražimo koje probleme ovog tipa vi smatrate najznačajnijim i postavili nedeljnu anketu: Koji je, po vašem mišljenju, najveći ekološki problem u našoj zemlji?\nNa ovo pitanje odgovorila su 62 učesnika ankete, a na prvom mestu je Zagađenost vodenih površina, pod čim se podrazumeva smeće u vodi i otpadne vode. Da je ovo najveći ekološki problem smatra 30 učesnika ankete.\nFoto: Zagađena voda - Canva\nNa drugom mestu je Aerozagađenje, što podrazumeva ispuštanje štetnih gasova u atmosferu. Da je ovo najveći ekološki problem u Srbiji misli 14 učesnika ankete.\nSa 12 osvojenih glasova na trećem mestu nalazi se problem Velikog broja divljih deponija, dok se na poslednjem mestu nalazi Nedovoljna pošumljenost naše zemlje, za koju su glasala 6 učesnika.\nU Srbiji u ovom periodu postoje dobre inicijative koje pokušavaju da reše pojedine od navedenih problema, a takođe i interesovanje za očuvanje životne sredine dobija sve veću pažnju.\nPomenimo samo neke od tih akcija, akciju „Posadi svoj hlad“ u kojoj je do sada besplatno podeljeno 60.000 sadnica jasena, radi povećanja šumskog pokrivača u našoj zemlji.\nRed je i da se setimo kampanje „Zavrni rukave“, koja podrazumeva mesečna okupljanja i čišćenja različitih lokacija. Ovu kampanju realizuje inicijativa građana „Eko straža“.\nO ovim i sličnim temama čitajte više na portalu, posetite www.agromedia.rs i pronađite najbolja ekološka rešenja i savete za različite oblasti poljoprivrede.\nDoprinesite očuvanju životne sredine!\nSvim učesnicima ankete zahvaljujemo se na odgovorima.\nNovu anketu možete pronaći početkom svake nedelje na našem portalu. Dođite, odgovorite na pitanje i recite svoje mišljenje o najvažnijim temama u poljoprivredi.\nAgro nedovoljna poušmljenost u Srbiji rast divljih deponija Srbija vazduh u Srbiji zagađenost vodene površine u Srbiji


Srbija: Šteta od suše, za sada, 600 miliona evra - Moja Hercegovina\nPočetna / Srbija: Šteta od suše, za sada, 600 miliona evra\nSrbija: Šteta od suše, za sada, 600 miliona evra\n28. 08. 2017. 10:22\nU Srbiji je suša najviše pogodila kukuruz, zatim soju, šećernu repu i nešto manje suncokret, a šteta u ovom trenutku iznosi oko 600 miliona evra, rekao je direktor Udruženja “Žita Srbije” Vukosav Savković.\nOn je napomenuo da je ovo šesta suša tokom poslednjih 18 godina i da nije najveća, ali da nije za potcjenjivanje.\nSavković je za RTS izjavio da je suša pogodila srednji tok Dunava, te da je Srbija tu najviše stradala, jer su ostale zemlje regiona samo djelimično bile pogođene. Kada je rijč o uticaju suše na cijene poljoprivrednih proizvoda, Savković ističe da suša nije globalna, već regionalna i da je to kombinacija koja najmanje odgovara proizvođačima.\n“Na svjetskom tržištu cijena pada, a domaći ratari očekuju mnogo manji rod. Cijene koje važe u svijetu se prenose i na domaće tržište žitarica, koje su berzanska roba”, naveo je Savković.\nPrema njegovim riječima, kada bi domaće cijene porasle, došlo bi do porasta uvoza i nivelacije cijene. “Prostor za razliku u svetskim i domaćim cijenama postoji samo u razlici u troškovima transporta”, rekao je Savković.\nKada je riječ o izgradnji sistema za navodnjavanje u Srbiji, Savković kaže da je potrebno da država izgradi kanale, a da proizvođači nabave opremu i učine da voda stigne do njiva. On je dodao da se navodnjavanjem, u ovakvim sušnim godinama, prinosi podižu 2,5 do tri puta, dok je u normalnim godinama prosječan prinos veći od 50 do 100 odsto.\nsteta od susa za sada 600 miliona evra\nKilauea vulkan na Havajima u erupciji je već sedam dana. Stručnjaci upozoravaju da može biti još...\nTroje kosovskih mučenika proglašeno za svece\nLiturgijom u Hramu Svetog Save na Vračaru danas su kosovski mučenici - Grigorije Pećki, Vasilije...\nBroj ilegalnih migranata koji ulaze u Sloveniju ove je godine znatno povećan zbog nove rute...


Sudijama prekipelo: Stop pritiscima Zvezde i Partizana - Sputnjik Srbija\n18:38 23.09.2020 (osveženo 08:28 24.09.2020) Preuzmite kraći link\n„Svesni svoje odgovornosti i jasne namere da igri podarimo ono najbolje, želimo da naglasimo da je naš jedini kriterijum bio i ostao samo fudbalski, isključivo u duhu Pravila igre i propisanih kriterijuma FIFA i UEFA. Od pritiska koji podrazumeva naš posao, nismo i ne želimo da bežimo, ali da ostanemo imuni na sada već otvorene pozive na linč i praktično crtanje meta na čelo od strane, pre svega Crvene zvezde i Partizana, nećemo i ne možemo da ćutimo. Zbog fudbala i pravde, svega onoga što ova igra predstavlja“, ističe se u saopštenju koje su potpisali svi arbitri Super i Prve lige Srbije\nKako se navodi, svi zajedno odgovorno tvrdimo da nikada do sada nismo imali nijedan poziv ili bilo kakav pritisak od čelnika Sudijske komisije Milana Karadžića, Boška Jovanetića i Milovana Srećkovića, kao ni čelnika FSS Sleviše Kokeze, Nenada Bjekovića, Marka Pantelića i Jovana Šurbatovića, niti bilo koga drugog iz fudbalske organizacije.\n„Svojim potpisima izražavamo bunt zbog svojevrsnog verbalnog nasilja kojem smo izloženi, uz jedinstven stav da ukoliko se sa pretnjama i linčom nastavi, moramo da razmislimo o nekim radikalnijim merama. Zbog sebe, naših porodica, ali pre svega istine i pravde, zaštite sudijskog integriteta“, poručuju najbolje srpske sudije.\nPartizan, Crvena zvezda, fudbalski sudija


Rađa li se „ekonomska Jugoslavija“? : Nadlanu.com\nRađa li se „ekonomska Jugoslavija“?\nObjavljeno 18. jul 2013. / 20:36:41\nSednice Vlada Srbije i RS bile su do pre par meseci jedinstven regionalni forum, ali na inicijativu Beograda zajedničke sednice bi mogle da postanu uobičajeni vid bilateralne saradnje sa svim državama bivše Jugoslavije. Prva u nizu, koja je sa Srbijom održala sednicu jeste Makedonija, čiji su ministri gostovali u Beogradu početkom juna, a već je dogovoreno da se naredna sednica održi u Skoplju.\nDirektor Foruma za etničke odnose iz Beograda Dušan Janjić kaže da su interesi zemalja bivše Jugoslavije za većom saradnjom veliki, a među njima je EU i NATO. Ekonomski faktor je najinteresantniji, kaže Janjić: “Kada je u pitanju bivša Juga, Slovenija i Hrvatska pokušavaju da uhvate korak ali je tu naglasak na Albaniji, Kosovu, Makedoniji, Srbiji, Crnoj Gori i Bosni i Hercegovini jer je to noseći element energetske bezbednosti. Ovde je borba za zapadni Balkan”.\nPo modelu na Baltičke zemlje\nIvica Dačić, premijer Srbije izneo je nakon nedavne sednice Vlada Srbije i Makedonije inicijativu da se region ujedini oko zajedničkih interesa po modelu Skandinavije ili Baltičkih zemalja. Tu ideju ne odbacuju ni analitičari jer smatraju da je to jedina šansa za zemlje bivše Jugoslavije. Ekonomista iz Zagreba Damir Novotni kaže da u toj priči niko ne aludira na bivše političke formacije, već se ide na nove koncepcije razvoja poput Baltičkih zemalja: “Krajnji cilj je da ta integracija oživi u ekonomiji, da se stvore radna mesta i da se te zemlje nađu u EU. To je i cilj EU i zbog toga se takvi sastanci sada počinju održavati”.\nSve zemlje sa prostora bivše Jugoslavije su konačno shvatile koliko su upućene jedna na drugu i koliko su male u odnosu na druge zemlje i njihove ekonomije, kaže politički analitičar iz Banjaluke, Tanja Topić navodeći da se upravo zbog toga radi o pragmatičnom potezu ovih zemalja. Bilo koji pakt koji se izrodi iz ove saradnje neće biti pretnja EU, kaže Topić: “Postojanje EU je i regionalna saradnja a mislim da taj pakt neće biti nešto što bi moglo ugroziti neke osnovne temelje tako da mislim da ima smisla da se ojača ekonomski prostor bivše Jugoslavije”.\nPREDSEDNIK VUČIĆ PORUČUJE: Srbija je u veoma teškoj poziciji\nRatni zločini, kriminal, korupcija...\nBez izuzetka zemlje bivše Jugoslavije saglasne su da je regionalna saradnja ključ uspeha. To smatra i Milka Tadić Mijović, direktor crnogorskog nedeljnika “Monitor”, koja kaže da je to dobra inicijativa jer ima puno nerešenih problema između zemalja: “Ali mnogo značajnija od te forme je sadržina. Naše zemlje imaju neke zajedničke problema, a to je prije svega pitanje suočavanja sa zločinima sa kojima se mnoge od naših zemalja nisu suočile. I druga stvar je pitanje organizovanog kriminala i korupcije”.\nDušan Janjić smatra da je na pomolu Evropa koja bi bila sastavljena iz više federacija i da zemlje bivše Jugoslavije tu imaju šansu: “I da je sigurno da će se zemlje bivše Jugoslavije, minus Slovenija, plus Albanija naći u toj balkanskoj federaciji 2020. Šta će biti sa Hrvatskom to je stvar same Hrvatske, ali mislim da ekonomski interesi Hrvatsku ipak vraćaju u okrilje bivše Jugoslavije”.\nOčigledno da je na pomolu neki novi vid saradnje zemalja regiona koji bi trebao da učvrsti njihove ekonomske veze kako bi delovali kao jedna celina. Da li će nova ekonomska struktura, koja svakako neće biti amnestirana od političkih primesa, podsećati na bivšu Jugoslaviju, trebalo bi da bude poznato nakon definisanja načina saradnje i konkretnih projekata ovih zemalja.


Real Madriz - Managva\nNedelja, 05/04 - Fudbal, Nikaragva, Primera Division\n05/04Real Madriz vs Managua1X2tip: 2\nPosle duže vremena za vas smo analizirali jedan meč iz prvenstva Nikaragve. Ovog puta smo se opredelili za duel između Real Madriza i Managve koji je na programu tačno u ponoć.\nFudbaleri Real Madriza ne igraju baš najbolje ove sezone, a to nam svakako najbolje pokazuje i tabela koja nam govori da se ova ekipa posle trinaest odigranih kola nalazi na osmom mestu na tabeli, što je svakako loše pošto prva liga Nikaragve broji samo deset klubova. U poslednjih pet mečeva ova ekipa igra promenljivo, a u tom periodu su ostvarili dve pobede i tri poraza. U prošlom kolu je Real Madriz poražen na gostovanju kod Sabanjasa sa 2:1, ali su pre toga ostvarili dve vezane pobede i to prvo protiv Jalape, a onda i protiv Okotala.\nFudbaleri Managve igraju fenomenalno ove sezone, a to nam svakako najbolje pokazuje tabela koja nam govori da se ova ekipa nalazi na prvom mestu na tabeli i to uz dva boda prednosti u odnosu na drugoplasiranu ekipu Estelija. Upravo ove dve ekipe su se u prošlom kolu sastale i podelili su bodove, a taj meč je završen rezultatom 1:1. Pre toga je Managva vezala četiri pobede zbog čega su i zadržali prvo mesto na tabeli i sigurno da će do kraja šampionata voditi veliku bitku sa Estelijem za naslov prvaka na koji čekaju od 2018. godine.\nReal Madriz igra promenljivo ove sezone, a ovoga puta im u goste dolazi Managva koja je najveći favorit za osvajanje titule prvaka. Domaćin ne igra baš najbolje na svom terenu gde su do sada ostvarili tri pobede, jedan remi i čak tri poraza. Mišljenja smo da je Managva ipak veliki favorit na ovom susretu pošto je kvalitet na njihovoj strani, zbog čega vam predlažemo da odigrate 2 koju kladionica Bet365 plaća sa kvotom 1.73.


Radnici Leonija nezadovoljni zbog umanjenih plata | N1 Srbija\nU Leoniju nezadovoljni zbog umanjenih plata, menadžment tvrdi - sve je po zakonu\n12.07.2019. |19.47 >19.53 |\nProizvodnja u fabrikama kompanije Leoni na jugu Srbije danas teče uobičajeno, ali su, kako saznajemo, radnici i dalje nezadovoljni umanjenjem plata za prethodni mesec, koje se kretalo i do 10.000 dinara.\nRukovodstvo poručuje da je sve u skladu sa Zakonom o radu, a da su plate manje zbog manjeg broja radnih dana u junu.\nIzvor N1 tvrdi da je nezadovoljstvo - i pored ovog objašnjenja veliko, ali da većina zaposlenih - nema izbora.\nKolone autobusa danas su uobičajeno, po završetku prve smene, odvozile radnike fabrika Leoni na jugu Srbije, gde je, prekjuče i juče ujutru, prema nezvaničnim saznanjima, došlo do svojevrsne pobune, pa i kratke obustave rada u pojedinim sektorima, jer im je, bez objašnjenja, umanjena zarada za jun.\nRadnici Leonija u Malošištu, gde je, kako saznajemo, bilo i najveće pobune, kažu da je danas situacija regularna.\nNerado pred kamerama govore o situaciji u firmi:\n"OK je. Nije bilo problema."\n"Nije ništa bilo, malo nešto, ali ništa ozbiljno."\nRadnice Leonija su nam potvrdili i da su im smanjene plate:\n"Malo je manja... Za 4.000."\n"Generalno jeste manja plata svima... Baš tamo na mom sektoru niko ništa (nije rekao), kao sindikat će to da reguliše, i tako."\nRazgovarali smo i sa Batom Zdravkovićem, čija je rođaka zaposlena u Leoniju. On kaže da su radnici, spontano, obustavili posao na oko sat vremena, tražeći razgovor sa pretpostavljenima.\n"Bila im je veća plata pa su im zadnji mesec smanjili svima od pet do 10 hiljada", navodi Zdravković.\nAli je zato direktor kompanije Leoni Srbija, Klemens Saks, u pisanoj izjavi rekao da nije bilo štrajka, već da je grupa zaposlenih zatražila razgovor sa rukovodstvom zbog, kako je naveo, nesporazuma koji je nastao u vezi sa obračunom zarada.\n"S obzirom da je jun imao manje radnih dana, 20 ukupno, u odnosu na maj, koji je imao 23, obračun zarada za mesec jun je bio nešto niži u odnosu na maj. Predstavnici naše uprave su se sastali sa kolegama u proizvodnji kako bi razgovarali i objasnili sve detalje u vezi sa obračunom zarade", objašnjava Saks.\nIzvor N1 iz redova zaposlenih tvrdi da im je juče isto ovo objašnjeno, ali da većina radnika i dalje nije zadovoljna zato što su plate već ispod proseka.\nRukovodstvo Leonija poručuje da će razgovarati sa njima o svim problemima, kako bi se postiglo obostrano zadovoljstvo, a što se tiče proizvodnje, ona funkcioniše normalno u svim fabrikama, stoji u saopštenju.\nZahtev da se ekipi N1 omogući da razgovara sa radnicima i snimi fabriku, Leoni Srbija je odbio, pravdajući se "korporativnim procedurama".\nEksplozija na gradilištu u Nišu, povređena tri radnika 26.06.2019.\nRadnici fabrike Spilit u Vranju zbunjeni dešavanjima, traže pomoć gradonačelnika 24.05.2019.\nNovi protest bivših radnika propalih javnih preduzeća u Nišu 12.04.2019.\nIma rešenje : tražite pregovore,minimum rada ili štrajk sve je to po Zakonu o radu\nMi smo u Babusnici gde nam je plata 37 000 bez prevoza i stimulacija,sa sve regresom dobili 56 000 od toga nam je topli obrok 9 500 a regres 20 000 pa vi racunajte koliko smo dobili platu.\nJa ne znam.kako neko uopste moze da zove sebe gazda i isplacuje bedu od koje ne moze ni hrana i racuni da se plate.Ma koliko god da drzava minimalac propisala.Ako ti neko pravi zaradu valjda treba da ucestvuje u zaradi i zivi od toga.


Most Zemun – Borča najnoviji snimak iz vazduha\nMost Zemun – Borča: Najnoviji snimak iz vazduha\n14. februara 2014. 22. februara 2015.\nRadovi na mostu Zemun – Borča napreduju ali ne morate da čekate kraj 2014. godine da biste se upoznali sa njim. Ovaj put Vas vodimo kroz novu, kratku avanturu letenja sa pogledom na naš most, našu budućnost, začinjenu lepom prirodnom panoramom leve obale Dunava.\nProšle godine ekipa blog/portala „Lobi“ poletela je sa aerodroma „Lisičji jarak“ i snimila kako izgleda novi Most Zemun – Borča, kuda prolazi magistrala koja se proteže između Borče i Kovilova, kako izgleda petlja na Zrenjaninskom putu i gde se tačno nalazi kinesko naselje kraj Dunava uz predivnu panoramu Beograda.\nSada Vam prikazujemo kako trenutno izgleda Kineski most iz aviona (februar 2014.), odnosno kako trenutno izgleda most sa pristupnim putevima i petljama. Vežite se i polećemo…\nRok za završetak mosta Zemun – Borča i pristupnih saobraćajnica, odnosno deonice od Novosadskog puta (Zemun) do Zrenjaninskog puta (Borča), do kraja je ove godine (27. decembar 2014.).\nIskreno se nadamo da će most biti gotov na vreme i da ćemo njegovo otvaranje proslaviti jednom dobrom pešačkom turom i nadom za novim sutra bez gužvi, kašnjenja i nervoze.\nDo tada, uživajte u ovoj kratkoj avanturi letenja i razgledanja mosta Zemun – Borča i podelite utiske sa svojim prijateljima.\nVeći računi za vodu zbog neočitavanja vodomera\nPostavlja se ograda za pešake kod „Putnika"


Palestinka Razan al-Najjar (21), koja je volontirala kao medicinska sestra, ubijena je u petak tokom masovnih demonstracija pod nazivom "Veliki marš za povratak" na granici Pojasa Gaze.\nGlasnogovornik palestinskog Ministarstva zdravstva u Gazi Ashraf al-Qudra saopćio je da su Najjar, koja je pomagala ranjenim Palestincima, upucali cionistički vojnici na istoku Han Yunusa na jugu Gaze.\nPrema njegovim riječima, medicinska sestra je na terenu pomagala ranjenim tokom masovnih demonstracija. Ubijena je tokom otvaranja vatre izraelskih cionističkih vojnika na demonstrante.\nPalestinci od kraja marta održavaju masovne demonstracije pod nazivom "Veliki marš za povratak" na granici Pojasa Gaze.\nNajmanje 119 Palestinca iz Pojasa Gaze je ubijeno, a blizu 13.000 je povrijeđeno od 30. marta kada su cionističke snage otvorile vatru na demonstrante koji su obilježavali "Dan zemlje", koji predstavlja simbol otpora izraelskoj okupaciji.\nSnage izraelskog režima su upotrebom sile i vatrenog oružja pokušale spriječiti proteste koji su nastavljeni i narednih dana. U osudama iz svijeta je, između ostalog, navedeno da je prekomjerna sila nedopustiva u slučaju mirnih protesta kakve Palestinci organiziraju na 70. godišnjicu Nakbe, odnosno masovnog progona tog naroda.


Gradonačelnik Kragujevca Radomir Nikolić je obrazlažući smenjivanje Snežane Milošević rekao da ona nije postupila po Odluci o budžetu grada, prenosi sajt lokalne samouprave www.kragujevac.rs.\nOvom odlukom je predviđeno da sve ustanove ili drugi subjekti čiji je osnivač grad, imaju obavezu da 80 odsto dobiti, odnosno suficita ostvarenog u prethodnoj ili ranijim godinama, prenesu u budžet grada Kragujevca.\nOpoziciona odbornička grupa "Zajedno za Šumadiju" protivila se smenjivanju direktorke i 130 zaposlenih Apoteke Kragujevac uputilo je peticiju Skupštini Kragujevca za njen ostanak.\nNikolić je rekao da opozicija želi da iskoristi nezadovoljstvo zaposlenih u Apoteci Kragujevac da bi pridobila simpatije jednog broja građana.\n- U isto vreme nezadovoljna je time što će grad Kragujevac najverovatnije posle godina i godina bezuspešnih pokušaja da sa računa Apoteke prenese sredstva u budžet grada, konačno preneti sredstva u budžet grada - rekao je Nikolić.\nOn je kazao da će ta sredstva biti iskorišćena za izmirenje zaostalih zarada u Gradskim grobljima, Sportskom centru Park, za izmirenje zaostalih zarada u "Strnim žitima" i za sprovođenje socijalnih programa za sve one koji dobrovoljno budu želeli da odu iz sistema lokalne samouprave.\nNikolić je istakao da su radnici Apoteke Kragujevac u ovom slučaju izrazili nezadovoljstvo zato što se sredstva sa računu Apoteke godinama tope usled toga što svi zaposleni linearno, od direktora do čistačice, svakog meseca bez obzira da li su na bolovanju ili na odmoru primali stimulaciju od 30 odsto mimo zarade.\n- I to je apsolutno nedopustivo, naročito u krizi u kojoj se grad Kragujevac u ovom trenutku nalazi - rekao je on.\nBivša direktorka Apoteke Kragujevac imenovana je u novembru 2014. godine na predlog gradonačelnika Radomira Nikolića. Nekoliko mesecima je odbijala da prenese sredstva od oko 350 miliona dinara sa računa Apoteke u gradski budžet.\nZaposleni Apoteke Kragujevac su u peticiji gradskoj Skupštini naveli da odluka o tome nema pravni osnov i upozorili da bi prenosom sredstava u gradski budžet bila trajno ugrožena likvidnost i konkurentnost Apoteke, kao i materijalni položaj 177 zaposlenih.


Izvor: Mondo, 13.Jul.2019, 09:56\nPredsednik Stranke slobode i pravde (SSP) Dragan Đilas podneo je krivičnu prijavu protiv lica koje je preko društvene mreže pretilo smrću njemu, njegovoj porodici i saradnicima.\nĐilas je ocenio da su direktni inspiratori ovakvih pretnji predsednik Srpske napredne stranke Aleksandar Vučić i "njegov režim koji svojom stalnom agresijom i lažima sprovode linč, kako lično tako i preko svojih tabloida".\nVučić o ELITI >> Pročitaj celu vest na sajtu Mondo << I PLEBSU: Pišaće nam po grobovima...\n"Koga ti deliš na krezubu i elitnu... hoćeš da te nahranim metalnim kuglicama", "5. oktobar se nikada neće reprizirati, ali će zato biti repriziran 12. mart 2003", "sve ću vas poklati... i sve po kući u ženskoj obući od kolevke i kreveca pa do ispod zemlje", neke su od poruka koje je Đilasu uputio izvesni Nenad Paunović na Facebooku.\n"Uz brutalne pretnje, Paunović je priložio i fotografije sebe naoružanog vatrenim oružjem, očigledno da bi naglasio svoju spremost da ispisane pretnje i realizuje", navodi se u saopštenju te stranke.\nĐilas je ocenio da dobijene pretnje jesu izazvane nedavnom tvrdnjom Aleksandra Vučića da opozicija političke protivnike tretira kao "krezube", jer potpisnik pretnji citira upravo te rečenice iz teksta predsednika Srpske napredne stranke.\nNoviMagazin.rs: Đilas podneo krivičnu prijavu zbog pretnji smrću na Fejsbuku\nBeta: Upućene pretnje smrću Djilasu, policija uhapsila osumnjičenog\nB92: Dragan Đilas podneo krivičnu prijavu zbog pretnji smrću\nRadio Slobodna Evropa: Đilas podneo krivičnu prijavu zbog pretnji smrću na Fejsbuku


Vještačka inteligencija u borbi protiv lovokradica – BiGportal.ba\nVještačka inteligencija u borbi protiv lovokradica\nStručnjaci sa Cornell univerziteta već neko vreme rade na projektu u okviru kojeg prate afričke slonove na osnovu audio zapisa. Deo projekta usmeren je na praćenje i zaštitu populacije šumskih slonova, te se fokusira na borbu protiv lovokradica koje sve češće napadaju ovu populaciju.\nProblem je u tome što je projekat na svaka tri meseca generiše sedam terabajta podatka, pa je istraživačima potrebno do 12 nedelja da bi analizirali tu količinu informacija. Takav pristup proces čini sporim, te beznačajnim kada je zaštita slonova u pitanju, budući da je obično već prekasno kada se lovokradice lociraju na osnovu obrađenih podataka. I tu na scenu stupa veštačka inteligencija, koja bi mogla da značajno ubrza proces.\nTako se Elephant Listening Project udružuje sa startapom Conservation Metrics, koji će u procesu obrade podataka koristiti veštačku inteligenciju, i na taj način značajno umanjiti količinu vremena koja prođe između prikupljanje i obrade podataka. Tako bi na vreme moglo da se spreči nezakonito izlovljavanje populacije šumskih slonova, koja trenutno broji oko 40 hiljada jedinki, a broj se tokom poslednjih 10 godina smanjio za čak 60%.


Polovna odjeća u BiH iz Njemačke, a nova iz Turske :: realno55 ::\nPolovna odjeća u BiH iz Njemačke, a nova iz Turske\nBANJALUKA - Najviše polovne garderobe u BiH je tokom prethodne godine uvezeno iz Njemačke, ali i Slovačke i Švajcarske, dok je najviše nove garderobe uvezeno iz Turske, Italije i Kine, pokazuju podaci Uprave za indirektno oporezivanje (UIO) BiH.\nPrema podacima UIO BiH, tokom prošle godine u BiH uvezeno je ukupno 3.735.545,25 kilograma korištene odjeće i drugih korištenih tekstilnih proizvoda.\n"Najviše je uvezeno iz Njemačke 2.105.704,18 kilograma u vrijednosti od 3.005.033,74 KM, zatim iz Slovačke 379.895,10 kilograma u vrijednosti 1.343.591,79 KM, te iz Švajcarske 240.004,93 kilograma u vrijednosti 422.456,78 KM", kažu u UIO BiH.\nIako je tokom prošle godine količinski uvezeno manje korištene odjeće i drugih korištenih tekstilnih proizvoda, ono je više koštalo nego 2018, pa je tako u prošloj godini uvezeno 3.375 tona u vijednosti od 6,6 miliona KM, a u 2018. godini 4.003 tone u vrijednosti 6,5 miliona KM.\nZa razliku od polovne odjeće i drugog korištenog tekstila, daleko više je u BiH tokom prošle godine uvezeno nove odjeće i drugih proizvoda od tekstila - 82.546.955,68 kilograma u vrijednosti od 1.323.258.211,24 KM.\n"Najviše nove odjeće i proizvoda od tekstila je uvezeno iz Turske 21.265.824,91 kilogram u vrijednosti od 246.831.023,21 KM, zatim iz Italije 8.401.873,83 kilograma u vrijednosti od 197.607.672,94. Treća zemlja iz koje najviše uvozimo novu odjeću i tekstil je Kina, iz koje je uvezeno 15.777.701,37 kilograma, koji su koštali 189.913.939,69 KM", pokazuju podaci UIO BiH.\nOni dodaju da je ukupan uvoz i korištenog i novog tekstila u prošloj godini bio 86,2 miliona kilograma, koji su koštali 1.329.926.877,31 KM.\nKada je u pitanju ukupan izvoz tekstila u prošloj godini - iznosio je oko 18 miliona kilograma u vrijednosti od 667 miliona KM, a najviše je izvezeno u Njemačku, pa Italiju i Hrvatsku.\nGordana Borković, vlasnica prodavnice polovne odjeće "Šareni kutak" u Gradišci, kaže da robu uvozi iz Njemačke jer se pokazala kao najkvalitetnija.\nOna kaže da ima zainteresovanih kupaca za polovnu odjeću u BiH, prvenstveno zbog nižih cijena.\n"Kupci dolaze u zavisnosti od robe. Ako je dobra roba - kupci dolaze i kupuju. Kod nas je situacija takva da su plate male, pa narod dosta ide po prodavnicama polovne odjeće. Pored toga, u tim prodavnicama se može naći markirana roba, pa kupci često dolaze iz tog razloga. U radnjama s polovnom robom nalazi se i roba koja je unikat u BiH, nema je nigdje drugo, pa se i zbog toga kupci odlučuju za kupovinu u 'second hand' radnjama", kaže Borkovićeva za "Nezavisne".


Do novih hektara uz povoljan kredit - AgroSmart\nRazvojni fond Vojvodine objavio je 12. oktobra konkurs za dodelu kredita za kupovinu poljoprivrednog zemljišta na teritoriji AP Vojvodine. Za realizaciju ove kreditne linije planirana su sredstva u iznosu od 150.000.000,00 dinara.\nPravo učešća na konkursu imaju fizička lica – nosioci registrovanih poljoprivrednih gazdinstava na teritoriji AP Vojvodine koji imaju aktivan status gazdinstva i otvoren namenski račun u poslovnoj banci prijavljen u Upravi za agrarna plaćanja.\nIznos kredita: od 500.000,00 dinara do 10.000.000,00 dinara\nPrimena valutne klauzule: – za sve obračune kredita po svim pitanjima primenjivaće se srednji kurs evra na dan uplate ili isplate\nKamatna stopa: 2% na godišnjem nivou za kredite obezbeđene garancijom poslovne banke i 3% na godišnjem nivou za kredite obezbeđene hipotekom(kamatna stopa za korisnike kredita koji svoju poslovnu aktivnost obavljaju na teritorijama gradova i opština Autonomne pokrajine Vojvodine svrstanih u treću i četvrtu grupu razvijenosti se smanjuje za jedan procentni poen)\nRok vraćanja kredita: 60 meseci, nakon isteka grejs perioda\nGrejs period: 12 meseci\nSopstveno učešće: najmanje 20% vrednosti poljoprivrednog zemljišta koje je predmet kupovine\nAnuiteti se obračunavaju i plaćaju kvartalno\nU grejs periodu kvartalno se obračunava i plaća interkalarna kamata u visini ugovorene kamatne stope\nobezbeđenje kredita: – lične menice fizičkog lica nosioca registrovanog poljoprivrednog gazdinstva – garancija poslovne banke ili založno pravo prvog reda ili nižeg ukoliko je Fond jedini hipotekarni poverilac na poljoprivrednom zemljištu u korist Razvojnog fonda Autonomne Pokrajine Vojvodine d.o.o. Novi Sad (u daljem tekstu: Fond), čiji je minimalni odnos procenjene vrednosti i traženog kredita 200%.\nNavršenih manje od 60 godina života\nKupovina minimum 1 ha, a maksimum 15 ha poljoprivrednog zemljišta\nPoljoprivredno zemljište koje je predmet kupovine mora biti u prečniku od 50 km od sedišta registrovanog poljoprivrednog gazdinstva


Kineski BAIC kupio 5% učešća u Daimleru - BIGportal.ba\nKineski BAIC kupio 5% učešća u Daimleru\n24 Jula, 2019 8 Novembra, 2019 077\nKineska kompanija Beijing Automotive Group Co Ltd (BAIC) kupila je 5% učešća u Daimleru, učvršćujući svoj odnos s njemačkim proizvođačem automobila nakon što se kineski Zhejiang Geely Holding pojavio kao potencijalni rival.\nBAIC je bio glavni partner Daimlera u Kini, koji je upravljao fabrikama Mercedes-Benza u Pekingu preko kompanije Beijing Benz Automotive, do 2018. godine, kada je predsednik Geelya Li Shufu kupio 9,69-procentno Daimlerovo učešće s ciljem stvaranja saveza za razvoj električnih i samovozećih automobila.\n“Ovaj korak pojačava naše usklađivanje s Daimlerovom upravom i strategijom i snažnu podršku za nju”, izjavio je predsednik BAIC-a Heyi Xu.\nRojters je u maju objavio da je BAIC tražio kupovinu učešća do 5 posto u Daimleru kao način da osigura svoje ulaganje u Beijing Benz Automotiveu. Daimler, koji od 2013. ima učešće u filijali kompanije BAIC, koja je uvrštena na berzu u Hong Kongu, kaže da pozdravlja BAIC-ova ulaganja.\nVisoki troškovi električnih akumulatora su otežali proizvođačima automobila da naprave pristupačna vozila s nultim emisijama, što je nekoliko njih gurnulo u savez s kineskim partnerima.\nDaimler je u martu pristao da pravi sledeću generaciju Smart-brendiranih gradskih automobila zajedno s kompanijom Geely, koja se nalazi u Hangzhouu.


Pahor pozvao Janšu da reši dva problema pre predsedavanja EU\nTanjug 4. juna 2021. 19:22\nBRISEL – Slovenački predsednik Borut Pahor rekao je u Briselu nakon sastanka s evropskim čelnicima da bi do početka slovenačkog predsedavanja EU 1. jula vlada u Ljubljani trebalo da reši dva problema zbog kojih se u poslednje vreme našla na meti kritika domaće i evropske javnosti.\nJedan je odbijanje vlade Janeza Janše da imenuje dvoje tužilaca u novo evropsko tužilaštvo, a drugi budžetsko finansiranje Slovenačke novinske agencije STA, prenosi Index.hr.\n„To su dva problema koja se do 1. jula mogu rešiti i pri tome računam na razboritost vlade“, kazao je Pahor nakon susreta s predsednicom Evropske komisije Ursulom fon der Lejen, predsednikom Evropskog parlamenta Davidom Sasolijem i predsednikom Evropskog saveta Šarlom Mišelom.\nJanšu mesecima kritikuju novinari u zemlji i međunarodna novinarska udruzenja zbog verbalnih napada na novinare i pritiska na javnu televiziju i STA.\nTi su postupci izazvali negativne ocene nekih evropskih zvaničnika i međunarodnih ustanova.\nU najnovijem izveštaju Saveta Evrope o stanju medijskih sloboda, poverenica za ljudska prava Dunja Mijatović navela je da se prilike u oblasti slobode medija i izražavanja u Sloveniji pogoršavaju i da mere slovenačke vlade mogu narušiti nezavisnost, verodostojnost i finansijsku stabilnost servisa kao što su STA i javna televizija.\nPahor je kazao da očekuje da će vlada uskoro obezbediti stabilno finansiranje nacionalne novinske agencije i ubrzati postupak imenovanja tužilaca.\nZemlja koja predsedava Evropskoj uniji teško bi mogla da nađe izgovor zašto to nije učinila u periodu kad članicama Unije i u drugim oblastima mora predstavljati uzor, rekao je Pahor.


Kako se ističe, spor se tiče dugoročnog ugovora o zakupu koji je BRIF T-C potpisao sa Vladom Srbije 2004. godine nakon tenderskog postupka – u skladu sa kojim su se investitori obavezali da na lokaciji ranije deponije na reci Dunav izgrade moderan trgovački kompleks. U skladu sa uslovima zakupa, privredno društvo BRIF T-C bi rukovodilo trgovačkim centrom kada bude izgrađen, piše Nova ekonomija.\nPrivredna društva BRIF tvrde da su investirala značajna sredstva u pripremne radove koji su bili neophodni na lokaciji, ali su im njihova ulaganja oduzeta usled niza postupaka i propusta nadležnih organa u Srbiji.\n"Treće lice je naime, podnelo konkurentski zahtev 2007. godine u pogledu jedne parcele zemljišta na čijem uređenju su privredna društva radila u skladu sa uslovima zakupa. To je dovelo do niza upravnih postupaka i na kraju do sudskog postupka koji se tiče zakonitosti inicijalnog tenderskog postupka. Sudski postupak je i dalje u toku", saopštili su njihovi zastupnici.\nKako navode, u isto vreme je katastar nepokretnosti u Srbiji odbio da upiše pravo zakupa privrednih društava BRIF u vezi sa zemljištem – sprečavajući ih da obezbede neophodno finansiranje za nastavak projekta.\nObaveštenje o sporu je predato u julu 2019. godine u skladu sa Bilateralnim sporazumom o zaštiti investicija koji je Srbija potpisala sa Ekonomskom unijom Belgije i Luksemburga, ali strane nisu uspele da postignu mirno rešenje spora.\n"Privredna društva BRIF tvrde da njihova potraživana iznose približno 300 mil evra", kažu iz Advokatske kancelarije Stanković i dodaju da je Međunarodni centar za rešavanje investicionih sporova 27. aprila registrovao tužbu koju je dostavilo privredno društvo BRIF TRES i njegovo zavisno društvo BRIF T-C.\nIako su oba BRIF pravna lica registrovana u Beogradu, tužba je, kako navode, predata u skladu sa Bilateralnim sporazumom o zaštiti investicija koji je Srbija potpisala sa Ekonomskom unijom Belgije i Luksemburga.\n"Po shvatanju publikacije Global Arbitration Review, privredna društva BRIF se oslanjaju na taj sporazum budući da njihovo matično društvo ima sedište u Luksemburgu", kažu zastupnici.\nBRIF TRES zastupaju advokati iz četiri firme: White&Case u Parizu, luksemburška firma CAS, Advokatska kancelarija za parnice i arbitražu Oplus sa sedištem u Parizu i advokati iz kancelarija Stanković u Beogradu.\nSrbija ima tri spora pred Međunarodnim centrom za rešavanje investicionih sporova. Detaljniji podaci o jednom od njih su nedavno objavljeni - tužba vredna 67 miliona evra koju su podneli kanadski investitori zbog navodne eksproprijacije farme mleka – nakon što je Međunarodni centar za rešavanje investicionih sporova objavio nekoliko dokumenata iz ovog predmeta u februaru.\nNAFTA PONOVO IZNAD 70 DOLARA Cene "crnog zlata" na najvišim nivoima u poslednje dve godine\nNa svetskim tržištima su cene nafte porasle i prošle nedelje, treću zaredom, pa su dosegle nove najviše nivoe u više od dve godine jer trgovci očekuju da će, zahvaljujući oporavku najvećih svetskih privreda, potražnja za naftom nastaviti da raste. Na londonskom tržištu je cena barela prošle nedelje porasla 1,1 odsto, na 72,69 dolara, novi najviši nivo od maja 2019. godine, piše portal SEEbiz.


Zgrada Vlade Srbije, arhiv, foto: Vesna Anđić\nVlada Srbije skinula je oznaku tajnosti sa dokumenata vezanih za slučaj 'Satelit'. Srpski premijer Mirko Cvetković saopštio da je formirana i vladina komisija koja će sa predstavnicima kompanije iz Izraela uskoro početi pregovore kako bi se umanjila šteta nastala potpisivanjem ugovora o iznajmljivanju izraelskog satelita.\nTamara Stojčević, generalni sekretar Vlade Srbije, je na čelu komisije koja će pregovarati sa izraelskom firmom „Imageset international”, koja od Srbije potražuje 37 miliona evra zato što nije realizovan ugovor o iznajmljivanju satelita na koji je potpis 4. juna 2005. u Parizu stavio tadašnji ministar odbrane Prvoslav Davinić. Komisija će imati sedam članova, a po dva člana trebalo bi da imenuju ministarstva odbrane i pravde i Javno pravobranilaštvo Srbije.\nSrpski premijer Mirko Cvetković, rekao je za RSE da papiri u slučaju Satelit, koji će po odluci o skidanju tajne biti dostupni javnosti, hronološki pokazuju šta se dešavalo sa ugovorom i koji organi su donosili odluke. Cvetković je rekao da postoje naznake da izraelska strana želi da pregovara kako bi se našao izlaz iz sadašnje situacije:\n"Iako je skinuta oznaka tajnosti sa dokumenata, ipak mi kao pregovarački tim moramo da držimo u tajnosti platformu naših pregovora sa izraelskom stranom, da u potpunosti ne otkrivamo naše karte. Ali mogu da vam kažem da mislimo da će ti pregovori ići ka tome da se, sa jedne strane, smanji iznos našeg duga, i sa druge strane da se on konvertuje u neku robu koju bi smo mi inače kupili."\nNeizvesno podizanje optužnice\nPrvoslav Davinić, arhiv\nMirko Cvetković rekao je da bi bez eventualnog dogovora isplata štete bila "ogroman i ničim izazvan trošak za državu".\nTomo Zorić, portparol Republičkog javnog tužilaštva nije mogao da nam kaže da li će i kada biti podignuta optužnica u slučaju "Satelit".\nPredsednik Srbije Boris Tadić izjavio je u Boru da će Srbija i dalje koristiti satelitske snimke:\n"Srbija će i u narednom periodu koristiti satelitske snimke kako bi u slučaju terorističkih dejstava mogli da pravovremeno reagujemo u kopnenoj zoni bezbednosti i pravovremeno zaštitimo naše građane."\nTadić je objasnio da, po Vojno-tehničkom sporazumu iz Kumanova, snage Srbije nemaju pristup kopnenoj zoni bezbednosti i da će se iz tih razloga sateliti angažovati i u budućnosti.\nTadić je prethodno naložio da se sa slučaja "Satelit", o iznajmljivanju izraelskog satelita iz 2005, skine oznaka tajnosti. U toj aferi glavni osumnjičeni je nekadašnji ministar odbrane Prvoslav Davinić, za kojeg sadašnja vlast tvrdi da je sporni ugovor potpisao samoinicijativno, bez odluke nadređenih.\nIdeja prilikom zakupa izreaelskog satelita, bila je da ga šest godina od potpisivanja ugovora Srbija koristi za osmatranje Kopnene zone bezbednosti, na administrativnoj liniji sa Kosovom, za šta je trebalo da plati ukupno 44,9 miliona evra. Kako ugovor nije realizovan, sudska arbitraža u Londonu 2008. odlučila je da je dokument važeći i naložila Srbiji da izraelskoj firmi splati 37 miliona evra.\nBivši ministar odbrane pred optužnicom zbog ugovora sa Izraelcima?


Blumbergov kratki vodič kroz karijeru i lične finansije od 20. do 50. godine - Penzin\nPočetna Magazin Godine Ekonomija Blumbergov kratki vodič kroz karijeru i lične finansije od 20. do 50. godine\nVodič za karijeru i primanja u 20-im, 30-im i 40-im\nKada smo mlađi, mislimo da ćemo zarađivati više kasnije u karijeri. Iskustvo donosi beneficije, i veću platu, zar ne?\nAli, kako se ispostvalja, „kriva zarade“ je kraća nego što mislimo. Prema analizi sajta PayScale.com, žene dostižu najveću platu u 39. godini, i ona tada u SAD prosečno iznosi oko 60.000 dolara godišnje (5.000 dolara mesečno).\nPreporučujemo i tekst: 15 stvari koje treba da znaš o svojoj karijeri već u 22. godini\nNakon toga, mogu biti manja pomeranja, ali ona su uglavnom ispod stope inflacije, tako da, realno, one ostaju sa 60.000 godišnje do kraja radnog veka.\nTo možda i ne zvuči tako loše, osim što, na osnovu istog izvora, plate muškaraca rastu deceniju duže – do 48. godine života, kada prosečno iznose 95.000 dolara godišnje (7.900 dolara mesečno).\n– Bez obzira na pol, naučeni smo da verujemo da je rast plate konstantna uzlazna linija. Nažalost, to se u praksi ne dešava – kaže Lauren Lyons Cole, sertifikovani finansijski savetnik iz Njujorka.\nKako „kriva zarade“ zaista izgleda\nU 20-im godinama, nakon što izlazimo iz škole, počinjemo da radimo neki posao nadajući se napredovanju, penjanju na korporativnoj lestvici, i plata lagano raste. Zapravo, prema istom izvoru, plata do 30. godine života raste od prve do poslednje za oko 60 odsto, i za muškarce i za žene.\nNakon 30. godine života plata žena raste sve sporije, i tokom 30-ih godina poraste prosečno za 20 odsto u odnosu na onu sa kojom su ušle u taj period svog života.\nIako je i za njih rast plate usporen u 30-im, muškarci mogu da se nadaju prosečnom povećanju plate od oko 45 odsto – do svoje 48 godine.\nNaravno, neka zanimanja su izuzeci, pa tako farmakolozi vrhunac dostižu već posle školovanja, ali kasnije u karijeri postoji vrlo malo prostora za povećanja. Sa druge strane, advokati sve do 50-ih godina života čekaju na značajniji rast početne plate.\nIpak, ne mora da znači da vrhunac mora da se desi u rečenim godinama. Ovo su neke strategije koje treba primeniti kako bi se obezbedila veća primanja…\nKarijerne odluke u 20-im\nNapravite plan – Već od prvog posla napravite plan, strategiju za svoju karijeru.\nPažljivo analizirajte sektor u kom radite – Razlike u primanjima za muškarce i za žene mogu se drastično razlikovati u različitim industrijama.\nPreuzmite kormilo – Ako se ukaže prilika budite spremni da je iskoristite, što znači da neprekidno radite imajući u vidu zahteve narednog radnog mesta koje želite.\nŠtedite što više – Život u mladosti nije preterano komplikovan, naročito ako nemate hipoteku ili decu, ili nekoga kome finansijski pomažete. Ali, najčešće trošimo na putovanja, izlaske, i luksuze koji nam se čine opravdani u svetlu pomenute ideje o neprekidnoj uzlaznoj liniji zarade.\nKarijerne odluke u 30-im\nTražite prilike – Nemojte sedeti u firmi pet godina ne prateći šta se dešava u vašoj industriji, sa vašom profesijom, bez obzira koliko ste zadovoljni na trenutnom poslu. Stručnjaci savetuju da u svakom slučaju odlazite na razgovore za posao najmanje 2-3 puta godišnje.\nVolontirajte – Želite veću platu i više odgovornosti? Pokažite da ste spremni za to. Uočite problematična mesta u firmi i predložite da uradite neki projekat koji bi to rešio, mada stručnjaci napominju da takva vrsta proaktivnosti zaista može da bude naporna.\nNe pravite pauze u karijeri – Ovo je naročito važno za žene jer neretko pauziraju sa poslom 5-7 godina želeći da ostanu što duže sa decom. Ali i ovo može biti moguće uz razne poslove sa pola radnog vremena, sa radom od kuće, ili povremenim konsulatacijama, jer tako ostajete u toku sa zbivanjima.\nRešite se dugova – Ovo je karateristično za SAD jer su studentski krediti koji stižu na naplatu zaista veliki (i po nekoliko stotina hiljada dolara).\nNastavite da štedite – Da, sada zarađujete više nego ikada ranije, ali ne morate baš kupovati automobile visoke klase, ići na egzotična putovanja, kupovati sve veće i veće nekretnine…\nKarijerne odluke u 40-im\nManija trošenja – Ako sve teče po planu, sad je plata „tamo gde smo mislili da treba da bude“, i to je sjajno, ali i opasno. Velika primanja obično znače i „velike potrebe“, koje najčešće nemaju veze sa realnošću. Nažalost, to je teško uočiti na vreme i ovaj plodonosan period karijere dođe i prođe bez ušteđevine ako ne pazimo.\nPenzija nek bude prioritet – Sada već štedite sa jasnom idejom da je to za stare dane. Čak i ako mislite da je prerano, ili previše, možda treba da razmislite da li želite i ranije da se penzionišete ako vam zaista dobro ide? U ove svrhe stručnjaci preporučuju minimalno 15 odsto, ali još bolje 25 odsto od primanja.\nIsplatite kredite – Dobar način da se sretnete sa realnošću na vreme jeste da isplatite kredit za stan pre vremena, i svakako pre penzije, jer, to bi bio najbolji dokaz da vam dobro ide, zar ne?\nIsplata drugog dela penzija za oktobar za kategoriju bivši zaposleni (novembar 2015)


Smederevski put u Grockoj blokiran, vozila se usmeravaju na Begaljicu i Umčare – Semendria\nSmederevski put u Grockoj blokiran, vozila se usmeravaju na Begaljicu i Umčare\n04. avgust 2014. DRUŠTVO – Izvor: Blic – Usled sinoćnog jakog nevremena došlo je do blokade Smederevskog puta u Grockoj na dve lokacije. Lastine linije prigradskog javnog prevoza koje saobraćaju preko Grocke usmeravaju se na Begaljicu. Međumesne linije za Smederevo idu preko Umčara.\nViše stabala je palo preko puta i zatvorilo prolaz i vozilima i pešacima kod šljunkare na deonici između Grocke i Brestovika, dok je na samo kilometar dalje, u blizini Vile Gavrilović u Popovića kraju proradilo klizište i velike količine zemlje su se obrušile na put i u potpunosti ga zatvorile.\nSugrađanima iz južnih delova opštine savetuje se da koriste Lastine linije koje saobraćaju preko autoputa ukoliko kreću put Beograda dok onima kojima je destinacija Grocka savetuje se da ostanu kod kuće ili privatnim vozilima koriste put preko Begaljice.\nKako za “Blic” kažu u SP “Lasta”, prevoz bi trebalo da bude normalizovan do 12 sati.\n« Posetioci mogu da “uđu” u slike na izložbi Marka Tirnanića\nZbog udara groma Smederevo ostalo bez vode »


RTS :: LSV traži obnavljanje Pokrajinskog zavoda za statistiku\nIzbori 2016 LSV traži obnavljanje Pokrajinskog zavoda za statistiku\nnedelja, 27. mar 2016, 13:19 -> 13:42\nLSV traži obnavljanje Pokrajinskog zavoda za statistiku\nLiga socijaldemokrata Vojvodine zatražila je ponovno osnivanje Pokrajinskog zavoda za statistiku, saopštivši da Republički zavod ne prikuplja podatke koji su neophodni za izradu strateških i planskih dokumenta od značaja za Vojvodinu. Utemeljenje za tu inicijativu LSV nalazi u Statutu AP Vojvodine, navedeno je u saopštenju.\nU Statutu AP Vojvodine na koji je Narodna skupština Republike Srbije dala prethodnu saglasnost stoji da AP Vojvodina prikuplja i obrađuje statističke podatke na svojoj teritoriji, izjavila je danas članica Predsedništva Lige socijaldemokrata Vojvodine Maja Sedlarević.\n"Pokrajinski zavod za statistiku je postojao u Vojvodini do početka devedesetih godina, kada je ukinut. Od tada postoji jedan vrlo ozbiljan problem, iz vrlo jednostavnog razloga, što Republički zavod za statistiku ne prikuplja i ne obrađuje podatke niti o društvnom bruto poizvodu niti o demogafiji, privredi i drugim oblastima na regionalnom nivou, odnosno na nivou AP Vojvodine" - navela je Sedlarević.\nDodala je da su takvi podaci neophodni da bi mogli da se izrađuju strateški i planski dokumenti od značaja za AP Vojvodinu.\nKako ističe, reosnivanje Pokrajinskog zavoda za statistiku najcelishodnije bi bilo izvršiti izmenama i dopunama Zakona o zvaničnoj statistici Republike Srbije i upravo to je jedna od prvih stvari koje će poslanici i poslanice LSV uraditi u Narodnoj skupštini Republike Srbije, saopštio je LSV.


UBISTVO U ZENICI Mladić nasmrt iskrvario od uboda nožem - Kozarac.ba\nU ulici Fra Grge Martića u Zenici večeras je, pod još uvijek nerazjašnjenim okolnostima, usljed zadobijenih povreda preminuo 27-godišnji Zeničanin inicijala S.K., saznaje “Avazov” portal.\nPrema riječima dežurnog u Operativnom centru MUP-a ZDK, radi se o specifičnom slučaju tako da je u ovom momentu preuranjeno bilo šta govoriti.\nUviđajne ekipe još uvijek nisu izašle na mjesto nesreće pa još uvijek nisu poznate sve okolnosti koje su dovele do ovog slučaja.\nPotvrđeno nam je da je Zeničanin nešto iza 22 sata primljen u hitnu službu iz koje je potom upućen na urgentni blok KB Zenica, gdje je i preminuo.\nKako nezvanično saznaje “Avazov” portal, preminuli mladić je od za sada nepoznate osobe u but desne noge zadobio povrede hladnim oružjem, najvjerovatnije nožem, usljed čega je izgubio dosta krvi.\nNjemački parlamentarci poručili: Dejtonski ustav paralizuje razvoj Bosne i Hercegovine\nĆurić: BiH će morati mnogo više raditi na sprečavanju korupcije


Empoli Archives - BHDijaspora.net\nItalijanski portal Tuttomercato.web tvrdi da je Empoli dobio novu, poboljšanu ponudu Genoe za reprezentativca Bosne i Hercegovine Radeta Krunića. Ranije je toskanski klub dobijao ponude od oko 7 miliona eura za Krunića, ali one nisu zadovoljile apetite Empolija. Predsjednik Genoe Enrico Preziosi istakao je ranije da će pokušati u svoje redove dovesti bh. reprezentativca, ali […]\nU samom finišu utakmice između Torina i Empolija, reprezentativac BiH Rade Krunić dobio je crveni karton. Zaista je nepoznato zbog čega ga je sudija isključio, a evo kako je izgledala ta situacija.\nKreativnost, driblinzi, pasovi, hladnokrvna realizacija… Sve su to karakteristike mladog Radeta Krunića, a to potvrđuje i njegova današnja maestralna partija. Mladi ofanzivni vezni fudbaler Empolija igrom sve više podsjeća na Zvjezdana Misimovića. Činjenica je da Robert Prosinečki ovom mladiću mora dati šansu. Povratnik u Seriju A, Empoli, pružio je odličnu partiju, ali je za razliku […]\n19/04/2018 adminOstavite komentar na TRANSFER KARIJERE Reprezentativac BiH prelazi u redove italijanskog velikana\nPovremeni reprezentativac Bosne i Hercegovine i bespotrebno zapostavljeni Rade Krunić nalazi se na pragu transfera karijere. Naime, Krunić je ove sezone kapiten Empolija, lidera na tabeli Serie B i igra zaista sjajnu sezonu, a za njegove usluge zainteresovano je nekoliko velikih italijanskih klubova. Italijanski mediji javljaju da je posljednji u nizu veliki Napoli koji je […]


Obustavlja se vakcinacija na terenu, dok Dom zdravlja ne dobije nove doze vakcina - juGmedia\nObustavlja se vakcinacija na terenu, dok Dom zdravlja ne dobije nove doze vakcina\nŠtab za vanredne situacije opštine Vlasotince obaveštava žitelje Batulovca, Konopnice, Skrapeža, Šišave, Donje Lomnice i Boljara da se ranije najavljena masovna imunizacija na terenu obustavlja dok Dom zdravlja ne dobije nove doze vakcina.\n„Na terenu vlada veliko interesovanje građana za imunizaciju bez prethodne prijave, na punktovima van Doma zdravlja, koja je počela 7. aprila, a podaci pokazuju da je do danas na taj način vakcinisano 900 građana. O nastavku procesa imunizacije građani će biti blagovremeno obavešteni“, kažu u štabu.\nPrema evidenciji Doma zdravlja, u vlasotinačkoj opštini do sada je prvu dozu vakcine primilo 5.348 građana ili 22,65 posto odraslog stanovništva, a obe doze primilo je 3.690 građana, odnosno 16,3 posto.\nPredsednik Gradskog odbora Srpskog pokreta Dveri Leskovac Igor Jovanović ocenio je danas da je Srbija, generalno, podeljena zemlja, a govoreći o merama…


Putin upozorio na rizike od zatvorenih sporazuma - Sputnjik Srbija\n18:26 16.10.2016 (osveženo 18:38 16.10.2016) Preuzmite kraći link\nPostoje rizici da preferencijalni i zatvoreni sporazumi mogu da dovedu do fragmentacije i destabilizacije globalnog trgovinskog sistema, izjavio je predsednik Rusije Vladimir Putin na sastanku lidera BRIKS-a sa šefovima delegacija država-članica regionalnog foruma zemalja Bengalskog zaliva (BIMSTEK).\nPutin je istakao da u uslovima međusobnog spajanja projekata regionalne integracije, u koju su uključene zemlje BRIKS-a i zemlje Bengalskog zaliva, zona slobodne trgovine, koja se aktivno oblikuje u svetu, daje učesnicama jasnu korist.\n„Povećava se protok robe i kapitala, ubrzava se tempo ekonomskog razvoja, otvaraju se nova radna mesta“, navodi sajt Kremlja izjavu ruskog predsednika.\n„Istovremeno postoje realni rizici da preferencijalni i zatvoreni sporazumi mogu da dovedu do fragmentacije i destabilizacije globalnog trgovinskog sistema. Zbog toga smo uvereni da regionalne integracije treba da budu zasnovane na opšte prihvaćenim standardima, jasnim i transparentnim pravilima i da harmonično dopunjuju, a ne da zamenjuju multilateralni trgovinski sistem“, istakao je Putin.\nPutin je dodao da Rusija dosledno razvija trgovinske i investicione veze sa zemljama Bengalskog zaliva na bilateralnoj osnovi.\n„Ohrabruje da su pristupi BRIKS-a i organizacije zemalja Bengalskog zaliva u saglasnosti po mnogim međunarodnim pitanjima. Naše države posvećene su principima međunarodnog prava i ključnoj ulozi UN u svetskim poslovima, osuđuju praksu dvostrukih standarda, vojni scenario, zalažu se za obezbeđivanje jednake i nedeljive bezbednosti za sve“, zaključio je Putin.\nU Indiji počeo osmi samit zemalja-članica BRIKS-a\nzatvoreni sporazumi, rizici, BIMSTEK, BRIKS, Vladimir Putin


Zapad "čisti" politički teren – "U toku je puč na teritoriji cijele zemlje, koji će obuhvatiti i FBiH i Republiku Srpsku" – Haber.ba\nZapad "čisti" politički teren – "U toku je puč na teritoriji cijele zemlje, koji će obuhvatiti i FBiH i Republiku Srpsku"\nŠef "Istorijskog projekta Srebrenica" Stefan Karganović ocijenio je da aktuelna "obojena revolucija" u BiH pokazuje da "promjena režima", nasuprot očekivanjima, nije predviđena samo za Republiku Srpsku, što sugeriše da zapadne obavještajne službe i njihove vlade žele da "očiste" politički teren u cijeloj zemlji.\nStefan Karganović(Foto: Arhiva)\n“Obojena revolucija koja se već više od godinu dana u BiH očekuje, najzad je počela. Ali fundamentalna činjenica koja se mora istaći je to da, nasuprot očekivanjima analitičara, ‘promena režima’ nije predviđena samo za Srpsku. U toku je puč na teritoriji cele zemlje, koji će obuhvatiti i Federaciju BiH i Republiku Srpsku”, ističe Karganović.\nOn je pojasnio da je plan da se rastuće nezadovoljstvo društvenim prilikama, za koje kaže da ima više nego dovoljno opravdanja, iskoristi za izazivanje opšteg haosa.\n“Taj haos, i iluzija ‘boljeg života’ koju će zapadni mediji i propagandni centri podsticati u svesti široke javnosti, zatim će biti iskorišćeni da bi se instalirala nova ekipa marioneta, ne samo na entitetskom, već i na centralnom nivou”, upozorava Karganović.\nOn naglašava da osnovni cilj i dalje ostaje “skidanje” sa vlasti predsjednika Srpske Milorada Dodika i presjecanje nezavisne politike koju on vodi u Srpskoj, da bi se u Banjaluci na njegovo mjesto postavio “kolaboracionistički tim koji će omogućiti utapanje autonomnog srpskog entiteta u centralizovanu bosansku državu”.\n“Dalji ciljevi su uvođenje celovite BiH u NATO i njeno potpuno uklapanje u zapadne evroatlantske strukture. Po važećem ustavu to nije moguće bez saglasnosti Vlade Republike Srpske. Zato je prvi korak da se takva kooperativna vlada dovede na vlast. Ubrzo, današnji protektorat – koji tu i tamo, u skromnoj meri, uživa lokalnu autonomiju – pretvoriće se u koloniju pod potpunom kontrolom Zapada”, navodi Karganović.\nOn je ocijenio da su vlasti u BiH očigledno nespremne da se suoče sa sudbinom koja im se sprema.\n“U Federaciji, muslimanski političari su dosadašnju taktičku podršku Zapada budalasto protumačili kao trajnu garanciju, čineći istu grešku u koju je upao egipatski predsednik Hosni Mubarak pre njih”, ističe Karganović.\nKarganović je dodao da je, s druge strane, u Srpskoj propušteno da se donese blagovremena procjena situacije i preduzmu efikasne protivmjere, dok je opozicija “izgleda napravila pogrešan proračun”.\n“Vođe opozicije će se, možda, jednog dana probuditi i tada će shvatiti da su i njih zapadni mentori izigrali sa isključivim ciljem da ih iskoriste za podrivanje predsednika Dodika, te da će jedna potpuno nova ekipa protežea, koju je Zapad diskretno istrenirao, biti umesto njih instalirana na vlast”, smatra Karganović.\nTeme:protesti, Stefan Karganović, Zapad


OSM Televizija - Pilić: Novak može da stigne Federera\nĐoković je u nedelju osvojio treći Vimbldon, što mu je ukupno deveti Gren slem trofej, dok je Federer skupio 17.\nPilić je u više navrata sarađivao sa Đokovićem, a poslednji put to je bilo 2010. godine kada je bio u stručnom štabu Dejvis kup reprezentacije koja je osvojila to takmičenje.\n"Koliko će još Gren slemova osvojiti? To ne znam, a ne zna ni Novak, to zna samo bog. Moje mišljenje je da može da stigne Rodžera Federera, tenisera koji je osvojio 17. U ovom trenutku čini se kao velika razlika, ali sam siguran da će Novak još nekoliko godina biti na ovom nivou. Svi parametri ukazuju na to da će imati dugu i uspješnu karijeru", rekao je Pilić.\nOn je dodao da je mentalna stabilnost glavna karakteristika srpskog igrača.\n"Izuzetno je psihički jak jer malo ko može da se oporavi poslije poraza u finalu Rolan Garosa i da samo mjesec dana kasnije osvoji Vimbldon. U Parizu je izgubio samo zato što je polufinale i finale igrao dan za danom, a to je prilično iscrpljujuće. Da je imao samo dan pauze, uvjeren sam da bi osvojio i Rolan Garos", dodao je Pilić.\nJoš iz iste kategorije: « Vilijams pao na antidoping testu protiv Partizana "Real" najvrijedniji tim »


Porezna uprava FBiH u prva tri mjeseca 2018. naplatila 1,2 milijarde KM – MAXImix Digital\nPorezna uprava Federacije BiH izdala je saopćenje u kojem je iznijela podatke za period period januar – mart 2018. godine. Naime, porezni obveznici uplatili su 1.255.491.243 KM javnih prihoda za koje je nadležna Porezna uprava Federacije BiH, što je za 80.472.482 KM više u odnosu na januar – mart 2017. godine ili iskazano u procentu više za 6,85 posto.\nUplate javnih prihoda u periodu januar – mart 2018. godine u odnosu na januar – mart 2017. godine prikazano je u tabeli:\nU periodu januar – mart 2018. godine u odnosu na januar – mart 2017. godine ukupna naplata direktnih poreza veća je za 22.572.558 KM, ili iskazano u procentu za 5,31 posto.\nU periodu januar – mart 2018. godine naplaćeni su doprinosi za penzijsko i invalidsko osiguranje, zdravstveno osiguranje i nezaposlenost u ukupnom iznosu od 807.006.670, što u odnosu na isti period 2017. godine predstavlja povećanje za 57.683.026 KM ili iskazano u procentu za 7,7 posto.\n← Roditelji više ne mogu birati škole\nBiH – evropski rekorder po broju političkih stranaka →


BiH /Jerlagić: Uvesti elektronsko glasanje, već 20 godina pobjeđuju oni koji broje / Radio Sarajevo\nFoto: Istinomjer/Amer Jerlagić, predsjednik SBiH\nBiH / Jerlagić: Uvesti elektronsko glasanje, već 20 godina pobjeđuju oni koji broje\n29. 01. 2018. u 12:42:00 Fena\nPredsjednik Stranke za Bosnu i Hercegovinu (SBiH) Amer Jerlagić pozvao je vlasti da na narednim općim izborima uspostave elektronsko prebrojavanje glasova ili skeniranje, kako bi rezultati izbora bili vjerodostojni.\n"Takav sistem neće iznositi mnogo novaca, a javna je tajna da 20 godina pobjeđuju oni koji broje glasove, a ne kako građani BiH glasaju", kazao je Jerlagić danas na konferenciji za medije,\nKomentirajući spekulacije o indirektnom izboru članova Predsjedništva BiH u vezi Izbornog zakona BiH, Jerlagić je kazao da građani i dalje moraju direktno birati članove, a ne Parlamentarna skupština BiH, jer su nadležni za odbranu i vanjske poslove.\nTakođer je pozvao Vijeće ministara BiH da javno objavi odgovore na Upitnik Evropske komisije, jer se tiču svih građana BiH i trebaju biti transparentni.\nKritikovao je i odnos Strane demokratske akcije prema Hrvatskoj demokratskoj zajednici BiH i strankama iz Republike Srpske, ističući da zbog toga najviše gubi BiH i Bošnjaci.\nJerlagić je najavio da će krajem februara ili početkom marta u Doboju biti održana sjednica Glavnog odbora te stranke gdje će usuglasiti stav u nastupanju na narednim izborima u Republici Srpskoj.\nJerlagić je također predstavio i nove članove stranke, bivšeg predsjednika Stranke dijaspore BiH Džebraila Bajramovića i penzionisanog generala Esada Palduma koji su, govoreći o razlozima pristupanja istakli da je SBiH unutrašnjim reformama pokazala da će u budućnosti raditi u najboljem interesu države.\nTagovi: Amer Jerlagić Stranka za BiH elektronsko glasanje prijedlog SDA\nPSBiH / Zastupnički dom podržao prijedlog Nezavisnog bloka o izmjeni Izbornog zakona


Traži se: Srbiji potrebno 1.000 odžačara! : Nadlanu.com\nTraži se: Srbiji potrebno 1.000 odžačara!\nObjavljeno 12. sep 2013. / 14:11:25\n"U Srbiji bi trebalo da se napravi škola za dimničare i to je osnova da bi se steklo potrebno znanje", izjavio je Ilić nakon otvaranja Kongresa dimničara u Privrednoj komori Srbije i dodao da se razgovara o tome da se početak organizuju kursevi.\nOn je rekao da je Ministarstvo spremno da izdvoji novac za te kurseve, kako bi dimničari mogli da dobiju potrebna znanja i pripreme za ova zanimanja.\nPostoje, kako je naveo, opštine i gradovi, gde nema nijedan dimničar.\nKako je rekao, dimničari su potrebni zbog preventivnog delovanja protiv požara, povećanja energetske efikasnosti i smanjenja potrošnje goriva i smanjenja zagađenja.\n"Žao mi je što se u komunalnim opremanjima gradova nisu pojavljivali dimničari i tražili određena sredstva za svoju delatnost", rekao je Ilić i pozvao ih da to urade, kako bi se u narednom budžetu opredelila sredstva za tu delatnost.\nPredsednik Udruženja dimničara Srbije Milan Mihajlović rekao je da je ovaj kongres važan da bi dimničari Srbije našli svoje mesto, u cilju kvalitetnog pružanja usluge građanima.\nOn je naveo da su dimničari važni zbog zaštite bezbednosti i zdravlja građana, protivpožarne zaštite, životne sredine i energetske efikasnosti.\nNa skupu je najavljeno da će od 27. do 31. avgusta 2014. godine u Beogradu biti održan kongres dimničara na kome će učestvovati oko 25 zemalja, šsto je kako je očenjeno, velika prilika za Srbiju.\nPrvi kongres dimničara Srbije organizovali su povodom 150 godina dimničarske delatnosti u Srbiji Udruženje dimničara Srbije, Privredna komora Srbije i Stalna konferencija gradova i opština.\nSkup se održava pod pokroviteljstvom ministarstava građevine i urbanizma, unutrašnjih poslova, energetike, i regionalnog razvoja i lokalne samouprave.\nTeme kongresa odnosiće se na preventivu, kao i zakonsku regulativu koja uređuje dimničarsku delatnost, organizovanje na nivou lokalnih samouprava, organizovanje te službe u EU, primenu savremenih tehnologija, zaštitu životne sredine i druge aktuelne teme.\nPored brojnih predavača iz različitih oblasti, na kongresu učestvuju i i predstavnici Evropske federacije dimničara, udruženja dimničara Slovenije i Hrvatske i predstavnici brojnih kompanija iz oblasti grejne tehnike.\nIzvor: Kurir via Tanjug


Individualni kursevi francuskog | Akademija Aleksandrija\nPočetna » Kursevi jezika » Francuski jezik » Individualni kursevi francuskog\nIndividualni kursevi francuskog jezika u školi Akademija Aleksandrija\nFleksibilni termini, tempo koji odredite, profesor samo za vas i nepotrebno ograničavanje vremenskim rasporedom časova grupa su karakteristike individualne nastave francuskog jezika zbog kojih mnogi ne razmišljaju o razlikama u cenama u odnosu na grupnu nastavu. Ipak, najvrednije od svega je to što je posvećenost profesora maksimalna, a samim tim i veća mogućnost korigovanja grešaka tokom učenja jezika u trenutku kada one nastaju. Kada ste polaznik individualne nastave, vreme u kojem će se časovi održavati određujete vi, u dogovoru sa upravom škole. Uglavnom je većina termina dostupna, i prepodne i popodne, kao i vikendom.\nUkoliko vam studije ili posao određuju slobodno vreme, francuski jezik možete učiti onda kada vama odgovara. Posebno je velika prednost individualne nastave za one koji menjaju smene na poslu i koji ne bi mogli da preciziraju određeno vreme održavanja nastave niti da se prilagode grupi.\nIndividualna nastava je možda najpogodnija za izbor željenog tempa kursa francuskog jezika, jer možete da idite na ubrzane kurseve prilagođene vama i vašim potrebama. Grupe za učenje na ubrzanim kursevima se teže formiraju, pa ukoliko je neophodno da što pre savladate neki nivo francuskog jezika, na individualnoj nastavi možete gotovo od sutrašnjeg dana započeti kurs. Takođe, broj nedeljnih časova je vaša odluka, koju donosite u zavisnosti od toga da li jezik želite da savladate brzo ili želite da standardnim tempom usvajate novi jezik. U našoj školi pre početka kursa u dogovoru određujemo tempo nastave, dužinu trajanja, ukupan broj časova i cenu kursa na mesečnom nivou.\nU tabeli su predstavljene karakteristike individualno-standarnog kursa francuskog jezika.\nU tabeli su predstavljene karakteristike individualno-ubrzanog kursa francuskog jezika.


Kešelj: "Duda naš adut na F4" - Sportske.net\nKešelj: "Duda naš adut na F4"\nSrpski reprezentativac se nalazi u Istanbulu gde će sa Olimpijakosom pokušati da se izbori za trofej na fajnal-foru Evrolige. U polufinalnom meču Grci se sastaju sa Barsom a Marko Kešelj je ubeđen da bi Dušan Ivković mogao da bude najbitnija karika za uspeh kluba.\nNa početku sezone, u Grčkoj niko nije očekivao da bi Olimpijakos mogao da se plasira na fjanal-for Evrolige ali su igrači kluba iz Pireja, na čelu sa Dušanom Ivkovićem, pokazali karakter i domogli se Istanbula.\nU trenutku kada jedan meč odlučuje sve je moguće, pa i to da favorizovana Barselona poklekne pred Atinjanima. Svestan je toga i Marko Kešelj koji poručuje da se niko od igrača ne plaši veličine Barselone i da svi željno iščekuju taj meč.\n"Ovo mi je jedan od najvećih uspeha u karijeri. Igram u jednom od četiri najbolja kluba u Evropi i stvarno ne mogu da sačekam petak i početak polufinalne utakmice protiv Barselone. Jako su raznovrsni i zaslužuju svako poštovanje. Ali, nismo došli do ovde da bismo se sada predali. Odmah da razjasnim" rekao je Kešelj za "Sport."\nPrednost Atinjana mogla bi da bude to što na klupi sedi Dušan Ivković, trener sa kojim je Olimpijakos poslednji put osvojio Evroligu 1997. godine.\n"Nema šta puno da se priča o Dudi Ivkoviću. On je „izmislio“ košarku i naš je veliki adut na ovom turniru" jasno je poručio Kešelj.\nOvogodišnji fajnal-for Evrolige održava se u Istanbulu a polufinalni mečevi zakazani su za petak.\nPored Barselone i Olimpijakosa na završnicu turnira plasirali su se i Panatinaikos i CSKA. Finale se igra u nedelju nakon čega će se znati novi prvak starog kontinenta u košarci.


Razjašnjenje procedura u vezi sa hapšenjem N.K.\nEULEX pohvaljuje način na koji je Kosovska policija reagovala u vezi sa Interpolovom crvenom poternicom i uhapsila N.K., koji je bio begunac od pravde u Bosni i Hercegovini, gde je optužen za ubistvo u pokušaju, kao i za prodaju i distribuciju nezakonitih narkotika u Južnoj Americi, Turskoj, Srbiji, Hrvatskoj i drugim zemljama Zapadnog Balkana. Interpolova crvena poternica je formalni zahtev za hapšenje osumnjičenih koji su van teritorije na kojoj su optuženi za krivična dela. Kosovska policija je postupila profesionalno i sposobno obezbeđujući hapšenje, koje je izvršeno u operaciji bez ikakve pomoći EULEX-a.\nKosovski zakoni su dozvolili da se N.K. zadrži u periodu od 48 časova. Prema kosovskim zakonima, građani Kosova ne mogu biti držani u pritvoru u vezi sa izručenjem u odsustvu međunarodnog sporazuma kojim se tome daje dejstvo. Pošto Kosovo nema takav međunarodni sporazum sa Bosnom, njega su morali da puste posle isteka 48 časova.\nNakon puštanja iz policijskog pritvora, N.K. je uhapšen na osnovu naloga kojeg je izdao EULEX-ov tužilac iz kancelarije Specijalnog tužilaštva Kosova (KSTK), koji je juče pokrenuo istragu ovog slučaja, na osnovu istih krivičnih dela za koje je optužen u Bosni i Hercegovini. Lokalni tužilac iz KSTK će biti dodeljen u predmetu da vodi istragu u mešovitom timu sa EULEX-ovim tužiocem.\nSlučaj je u izričitoj nadležnosti KSTK pošto je osumnjičeni pod istragom za organizovani kriminal, između ostalih krivičnih dela.\nSlužbenici EULEX-a u Ministarstvu pravde mogu asistirati u kontaktu između relevantnih aktera. Međutim, EULEX, radeći u okviru kosovskih zakona, nema mandat da izručuje nijednog građanina Kosova.


Vesti online / Vesti / Srbija / Karađorđe u narodnom predanju (26): Uveo Evropu u Srbiju\nKarađorđe u narodnom predanju (26): Uveo Evropu u Srbiju\nLičnost Vožda Karađorđa moguće je situirati u čitav istorijski kontekst kraja 18. i početka 19. veka koji je ispunjen turbulentnim događajima na evropskom i svetskom planu i u koji se i srpska istorija sa svojom nacionalnom revolucijom od 1804. nadalje, vrlo dobro uklapa, kazivao je akademik Čedomir Popov.\n- To je jedan od sjajnih, paradigmatičnih primera kako smo mi Srbi zapravo deo evropske istorije i kako je naša revolucija deo građanskih revolucija Evrope toga doba. Isto tako i ličnosti naše revolucije se mogu vrlo dobro uklopiti i naći paralele sa velikim ličnostima, velikanima, evropske istorije koje je dala ova epoha - epoha revolucija.\n- Epohe revolucija se, uopšte odlikuju time da daju velike ličnosti, koje svojom hrabrošću, svojom kreativnošću i energijom stvaraju istoriju i menjaju njene tokove. E, Vožd Karađorđe jeste jedna od takvih ličnosti, i ne samo on lično, nego i čitav krug ljudi koji ga je okruživao i sa kojima je on izvodio i vodio Srpsku revoluciju.\nCikloni potresali Evropu\n- Ne treba zaboraviti da se Srpska nacionalna revolucija desila kao jedan od dva epicentra ili dva ciklona koja su potresla tadašnju evropsku istoriju, koju su izvodile generacije rođene negde između četrdesetih i osamdesetih godina. To su ličnosti koje su "rodile" Američku revoluciju sedamdesetih i osamdesetih godina, koje su vodile Francusku revoluciju od 1789. do 1799. godine, koje su potresale Evropu dvadesetak godina pod Napoleonom Bonapartom. To su generacije koje su rodile i vodile jedan ciklon te revolucije i kod nas. Vožd Karađorđe sa svojim krugom pripada upravo toj generaciji velikana evropske revolucije. Po čemu je Karađorđe ličnost evropske revolucije, ma koliko to izgledalo i čudnovato da se izdigao u balkanskoj sredini, u jednoj sredini koja je do tada bila prosto "tera inkognita" za čitav balkanski svet ? Po tome što se borio za ciljeve antifeudalne revolucije, za ciljeve nacionalne revolucije, dakle za ciljeve građanske, lične i nacionalne slobode i afirmacije.\n- Karađorđe, razume se, nije znao sve ono što su znali vođe Francuske revolucije, recimo, ili što su znale vojskovođe koje su potekle iz velikih škola i velikih centara, ali je stekao jedno životno iskustvo, jednu empiriju koju je nametala prosto istorijska realnost, a koja je bila, ipak, čvrstim vezama povezana sa Evropom. Vidite, na primer, formulišući ciljeve Francuske revolucije, ljudi rođeni negde kao Mirabo, recimo, 1748. godine, i Lafajet, rođen 1757. godine ili Robespjer nešto kasnije, to su ljudi, koji su čitali knjige, koji su znali ideologiju građanskog društva, Karađorđe to nije znao, ali je o tome bio obavešten. Karađorđe je dobijao posredna obaveštenja i, nikako se ne može reći, da je - bez obzira što je bio nepismen, bio neobavešten o tokovima evropske revolucije. govorilo se o kako je Sava Tekelija, recimo, imao u svojoj biblioteci Monteskjea i kako je čitao Monteskjea i obaveštao druge srpske intelektualce.\n- Božidar Grujović i Jugović, koji su bili Karađorđevi sekretari, to su mu donosili. Donosili su mu sa druge strane saznanja o istoriji srpskog naroda. On, razume se, nije čitao Rajićevu četvorotomnu istoriju. Malo ko je tada i pročitao, ali o njenim ciljevima i o tome šta su srpske zemlje, šta je srpski narod znalo se. Da vaskrsne Srbiju, da obnovi srpski narod i srpsku državu, vrlo dobro je Karađorđe znao. Isto su to tražili i revolucionari na zapadu Evrope. I on se može smatrati balkanskim izdanjem, jednim, dakle, specifičnim oblikom i izrazom te velike generacije revolucionara. Karađorđe je izrastao u velikog političkog vođu, veliku političku figuru koja je potpuno odgovarala po svojoj mudrosti, po ciljevim a im po svojim pogledima na život i na budućnost.\n- Karađorđe i ljudi iz njegovog kruga su promenili tok srpske istorije. U tom pogledu njegove lične osobine i njegov lični doprinos praktično su nemerljivi u našim nacionalnim razmerama, jer je prvi nešto otpočeo, prvi je pokrenuo ogromni pokret koji i dan danas traje za srpsko nacionalno, duhovno, političko jedinstvo. Prvi je to opočeo, a sa druge strane, u evropskim razmerama, Karađorđe je uveo srpski narod u evropske tokove. Dakle, u tom pogledu, Karađorđe jeste na nivou najvećih ličnosti evropske i svetske istorije te dramatične, prelomne epohe između 18. i 19. stoleća.\nGlavom plaćeno "ogrešenje"\nVećina tih velikih tvoraca i nosilaca preokreta u evropskoj istoriji je tragično završila. Većina francuskih revolucionara je završila na giljotini, Napoleon je neslavno okončao život na Svetoj Jeleni kao prognanik i prosto poslat da prirodno što brže okonča život. Karađorđe je, isto tako, završio tragično - njegova glava je poslata u Carigrad da se njome plati to "srpsko ogrešenje o legitimnu Evropu i o despotsku Tursku".\nKažnjen prvi neuspeh\nIzuzetno je značajna činjenica, da su sve te revolucije, i evropska, koja je poražena zapravo u Vaterlou 1815, i Prvi srpski ustanak, koji je izgubio i državu i sve tekovine 1813. godine, bile na neki način nezavršene, ili, kako bi Antonio Gramši rekao, promašene revolucije. Bez obzira na to što su bile promašene, što su njihove vođe uglavnom životima platile svoju pobunu, njihovo delo nije nestalo i neko drugi ih je okončao. Dakle, napor i doprinos, tako skupo plaćen, nije ostao bez rezultata. Istorija je kaznila tu činjenicu, taj neuspeh u prvom pokušaju. Kod nas, Srbe je kaznila time što smo morali da vodimo još pola veka i više, borbi ratovanja, unutrašnjih sudaranja, sukobljavanja, da bismo ostvarili nezavisnu slobodnu državu kao središte nekakvog srpskog nacionalnog okupljanja. I Rusija, koja je učestvovala u svim tim događajima, morala je da čeka još pola veka da stupi na scenu evropske istorije, a na zapadu Evrope su recimo, reke krvi prolivene.\nSUTRA - Karađorđe u narodnom predanju (27): Država "slična ježu" (27)\nSRBIJA Karađorđe u narodnom predanju (25): Ljubica preklinjala Miloša\nSRBIJA Karađorđe u narodnom predanju (21): Dubrovnik između nade i straha\nSRBIJA Karađorđe u narodnom predanju (20): Napoleon hteo da smakne Vožda\nSRBIJA Karađorđe u narodnom predanju (17): Vožd nadahnuo Puškina\nTramp spreman da zaključi nuklearni sporazum sa...


Radnici državnih gubitaša dogodine bez plata\nKDF 20 novembar 2014\nMinistar finansija Srbije Dušan Vujović izjavio je u sredu da javna preduzeća koja imaju gubitke, neće moći od 1. januara 2015. godine da isplaćuju plate zaposlenima.\n"Postojaće neki rezervni novo plata na nivou budžeta, ali ne i plate koje danas postoje, koje su maksimizirane i gde zaposleni u pojedinim javnim preduzećima imaju od 20 do 30 odsto veće zarade od prosečnih plata u javnom sektoru ili plata u privredi", kazao je Vujović.\nOn je novinarima nakon predstavljanja "Bele knjige" Saveta stranih investitora rekao da će ta "anomalija" preduzeća koja prave gubitke i isplaćuju i do 40 odsto veće zarade od onih u privredi biti eliminisana od 1. januara naredne godine.\nKako je precizirao, sva preduzeća će biti praćena detaljno i država neće dozvoliti da se takve stvari sa isplatom većih zarada ponove.\n"Očekujem podršku javnosti, jer je to racionalno upravljanje resursima", istakao je Vujović i dodao da nije u redu da samo jedan sloj građana podnosi teret reformi, a da drugi troše.\nVujović je kazao da se ta mera posebno odnosi na Srbijagas. "Od 1. januara Srbijagas neće više imati izgovor da zbog toga što mu ne plaćaju isporučeni gas, može da radi sve drugo", rekao je on.\nVujović je podsetio da će Srbijagasu biti omogućeno da normalno posluje i biće mu rešena pitanja dugovanja, zbog čega će država imati pooštrene kriterijume što se tiče poslovanja tog javnog preduzeća, koja će Srbijagas morati da ispunjava, kako bi mogao da isplaćuje plate zaposlenima.\nBeograd, 19. novembra 2014. (Beta)\nViše iz ove kategorije « Sledeće godine revizija političkih stranaka\tMinistarstvo unutrašnjih poslova: „Ispravno vozilo - bezbedno vozilo“ »